BIDASOAK IRABAZI DU 3 PABILIOETAKO PARTIDA (24-30) – Club Deportivo Bidasoa\nViveros Herol BM. Nava 24: Miranda, Domínguez, Juárez (5 gol), Simón (1), Campillo, Virseda (1), Ajo Villaraso (5), Camino (2), Rasero (1), Villagrán (5), Rodríguez, Cabada, Darío Ajo (1), García, García Herranz, García Candau (3) eta Casado\nBidasoa-Irun 30: Dejanovic, Zubiria, Vázquez (3 gol), Martínez (5), Crowley (2), Beltza (1), Villar (3), Odriozola (5), Muiña (5), Bezbradica, Mouriño (4), Davidovic (1), Azkue (1), Gómez eta Portero.\nMarkagailua 5 minuturo: 2-3, 3-7, 4-9, 6-11, 9-14 eta 11-16 (atsedena); 15-20, 16-24, 19-26, 21-27, 22-28 eta 24-30 (amaiera).\nGorabeherak: 17. Jardunaldiko partida. Larunbat arratsaldean erabaki zen partida hori Carbonero herrian jokatzea, Nava de la Asuncion-eko pistan kondentsazio arazoak zeudelako. Gorabehera hori errepikatu egin zen egoitza berrian eta partida bertan behera geratu zen lehen zatiko 27. minutuan. Partidak igande arratsaldean izan zuen jarraipena (14.30h) Segoviako Pedro Delgado pabilioian.\nArbitroak: Escoda Pérez eta Sánchez Bordetas. Bidasoa-Irun taldetik kanporatuak: Bezbradica, Martínez eta Mouriño.\nDenboraldi honetako hamazazpigarren jardunaldia Bidasoak gogoan izango du azken urteetako garestienetako bat bezala. Partida larunbatean hasi zen Carboneron -ez Nava de la Asuncionen- eta igandean amaitu zen Segovian, Pedro Delgado pabilioian. Han, kondentsazio eta hezetasun arazorik gabe, Fernando Bolearen mutilek denboraldiko hamabosgarren garaipena lortu dute.\nBi puntuak aurka jarri zitzaizkien hasieran irundarrei. Markagailuan lehenengo berdinketa lortu eta gero (2-2, min 2:33), 0-3 partzial batek horiei partidako lehenengo errenta garrantzitsua eman zien (2-5, min 7). Iago Muiñak eta Kauldi Odriozolak, oso aktibo asteburu osoan, hasierako minutuetan eskuin hegaletik golak batzen joan ziren eta Navas-eko teknikoa behartu zuten lehenengo hutsartea eskatzera. Partidari jarraipena ematean bertakoentzat ez ziren gauzak asko hobetu.\nCristian Martinezek hartu zuen bere taldekideen txanda erasoan eta Bidasoaren abantaila 6 tantotan handitu zen (6-12, min20). Abantaila hori mantendu egin zen 27. minutuan arbitroek erabaki zuten arte partida bertan behera uztea. Pistako kondentsazio eta hezetasun arazoek behartu zuten partida bertan behera utzi eta soluzio bat bilatzera, geratzen ziren 33 minutuak jokatzeko. Zilarrezko Ohorezko Mailan inoiz jokatutako partidarik luzeena izango zen.


Korrikan parte hartuko du aurten ere Anaitasunak - CD Anaitasuna\nKorrikan parte hartuko du aurten ere Anaitasunak\non 2019 Apirila 04\nAnaitasunak, herriko beste 22 eragilerekin batera, bat egin du aurten ere Korrikarekin, eta kilometro erdia erosi du. Herrian guztira 16 kilometro edo zati izan dira banatzeko. Atzo, apirilak 3, egin zen kilometroen zozketa, eta gure klubari 1937. kilometroa egokitu zaio.\nAnaitasunak egingo duen zatia.\nElgoibartik iritsiko da lekukoa herrira eta Azkoitia zeharkatuta Azpeitirako bidea egingo du Korrikak, lekukoa Azkoitiko euskaltzaleen eskuetatik pasa ostean. Apirilaren 12ean, 09:00 inguruan iritsiko da gure herrira Korrika, eta Anaitasunak haurreskola inguruko errebueltan hartuko du lekukoa, 1937B kilometroan. Lekukoa eramateko ordu ofiziala 09:06ean iritsiko zaio gure taldeari, baina 15-20 minutu lehenago, badaezpada, bertan egotea komeni da.\nAnaitasunaren lekuko eramaileak izango dira Ander Pastrian Ohorezko Mailako jokalaria eta Nagore Orbea Emakumezkoen Euskal Ligako jokalaria. Klubetik dei egin nahi diegu Anaitasunako bazkideei, jarraitzaileei eta zaleei 21. Korrikan parte hartzeko, Anaitasunaren kilometroan ez bada besteren batean.\nTipi-tapa, tipi-tapa Korrika! Anaitasuna ere, euskararen alde!\n2019 Ekaina 03\nHirugarren Mailara igotzeko aukerarik gabe\n2019 Maiatza 27\nHirugarren Mailara itzultzeko aukera zuzena galdu dute mutilek


Oiartzunek Atez Atekoarekin hondakinen %82 birziklatzen du\nPosted in Atez atekoa, Birziklajea, Udalak\nOiartzungo udalak jakinarazi du 2012an herritarrek sortu hondakinen %82,75 birziklatzeko moduan jaso dituela Atez Ateko sistemarekin. Errefusa oraindik gehiago murrizteko modua badela dio udalak, eta horretarako ahalegin berezia egingo duela landa eremuan bizi diren herritarren artean. Noticias de Gipuzkoa “Oiartzunek iaz hondakinen %82,75 birziklatu zuela jakitera eman du” Hitza “%82,75 birziklatzen da...\nBergarako Atez Atekoa oraingoz edukiontzi hori eta urdinak mantenduz\nBergarako udalak prentsaurrean azaldu ditu “Bergaran inoiz izan den parte-hartze prozesu jendetsuenaren” ondorioz hartutako erabakiak. Uda aurretik abian jarriko duten Atez Ateko bilketak herri horretan berritasun hau izanen du: organikoa eta errefusa atez ate bilduko dira eta aldi berean paperki eta ontzi arinentzako karriketan utziko dira orain arteko kontainer urdin eta horiak. Udal agintariek argitu dute hiru hilabeteko jarraipen zorrotzak erakutsiko duela ea sistema hori aski...\nDatuak Babeserako Bulegoak gomendioak egin ditu Atez Atekorako\nDiario Vascok zabaldu duenez, Datuen Babeserako euskal Bulegoak, herritar baten eskariari galdetuz, pertsonen pribatasuna bermatzeko neurriak hartzeko gomendatu die Atez Atekoa jarri duten herriei. Bulegoak, antza, z du esaten ea dagoenekoz neurri horiek udalek hartuta dauzkaten ala ez. Gipuzkoan orain arte Atez Atekoa ezarri duten udalek zenbait neurri hartuta dauzkate ildo horretan, inguruetako herriek oraindik ez dauzkatenak: agiri konprometituak birrintzeko gailua herriko gune jakin batean,...\nPasaian Atez Atekoa finkatzeko herritarren bilerak hasi dira\nPasaiako alkate Amaia Agirregabiria bertan zela, Pasaiako udalak eta herritarrek eman diete hasiera Donibanen Atez Atekoa ezartzeko parte hartze prozesuko bilerei. Hitza “Herritarrekin atez atekoa diseinatzen hasi dira Donibanen” Diario Vasco “Varias decenas de sanjuandarras asistieron al proceso sobre el...\nAmasa-Villabonan Atez Atekoaren prestaketan ari dira\nAmasa-Villabonan apirilaren 19a arte ari dira herritarrak eztabaidatzen hondakinak Atez Ate biltzeko sistemaren zehaztapen praktikoak. Diario Vasco “Atez ateko bilketa sistemaren inguruko eztabaida saioak gaur eta bihar Villabonan” Noticias de Gipuzkoa “Los portales de Villabona deben decidir sobre los cubos del...\n‘Made in Sakana’: Nafarroako lehen Atez Atekoaren zenbait ezaugarri\nSakanako hondakin sistema berrian, tresneria bertako Igoarkin enpresak sortu du. Hemen hondakinak gaika era pertsonalizatuan kaleratzeko euskarriak zurezkoak izanen dira eta auzokonposta egiteko guneak zurezko etxoletan bilduko. Sakana mankomunitatea “Made in Sakana“\n30 / 80«Aurrekoa102029303132405060Hurrengoa»


«Niretako dantza, poesia edo olerki handi bat da» — dantzan.eus\nHemen zaude: Hasiera › Hemeroteka › «Niretako dantza, poesia edo olerki handi bat da»\n«Niretako dantza, poesia edo olerki handi bat da»\nMyriam Naisy, L’Helice dantza taldeko sortzaile eta koregrafoa\n•Zergatik sortu zenuen zure konpainia propioa, 1998an?\nOrdu arte, munduko talde askotan lan egin nuen koregrafo gonbitatu gisa, baina, gehienetan lan egin behar nuen nire estiloa ez zuten dantzariekin. Nire taldea ukanik nire dantzari «propioekin», ez dut sentitzen ditudanak azaldu beharrik, ezta nire ibilera erakutsi beharrik ere ez. Askoz erosoagoa da horrela lan egitea.\nBestalde, jende frankok nahi zuen nirekin aritu, izan daitezen zizelkari, dantzari, margolari edo idazle. Azkenean ez dakit nihaurk edo nirekin ari direnek erabaki zutenez taldea muntatu behar nuela. Baina konpainia ez nuen bakarrik muntatu, baizik eta Nicolas Maye eta Nathalie Crépin dantzariekin batera.\n•Zer ikusgarri mota eskaintzen ote du konpainiak?\nOso lan desberdinak aurkez ditzakegu, askotan formula aldatzen dugulako. Izan ere, batzuetan musikariak gonbitatzen ditugu gurekin aritzeko taula gainean, edo besteetan soinuaren hedatzean lan egiten duen soinu ingeniari bat. Batzuetan ikusgarri laburrak ematen ditugu agerraldi batean, edo gai bati jarraikitzen dion ikusgarri luze bat taularazten dugu.\n•Nola lan egiten duzu?\nNire ustez, mugimendua, gizakia eta emozioak biziki garrantzitsuak dira dantzan aritzeko. Nire kezka nagusia hauxe da: kultura eta natura alkimia orekatu batean batzea. Horregatik, dantzari kulturadunak bilatzen ditut, teknikoki maila handikoak alegia. Nahiz eta mugimendu zailak egiten ditugun taldean, nire ikusgarriak ez dira frogatze fisikoak. Zinez garrantzitsu iruditzen zaidana mugimenduarekilako poeta izatea da. Niretako dantza poesia edo olerki handia da. Beraz, idazleak, aktoreak ... dira nire inspirazio iturriak.\nKoreografia berriak erakusten dizkiedalarik dantzariei, luzaz egoten naiz haiekin lan egiten, interpretatzaileak dantzaren hizkuntza bereganatzen duen arte. Nire irudimenezko mundua berea bilakatzen delarik, eta dantzari ekartzen diolarik nortasun berezia, ez naiz gehiago dantzaren jabea eta azkenean sorkuntza eskapatzen zait. Une horretan ezin dut sorkuntza kontrolatu.\n•Koregrafo gisa, zein da zure jomuga artistikoa?\nIkusleei eman nahi nieke lasaitasun une bat, non beren baitan murgilduko diren. Nahi nuke eskaini une bat, non aurpegiak askatzen diren eta gorputzak jarlekuetan lasaitzen.\n•Zer ikusgarri mota eskainiko duzue Miarritzen?\nHiru ikusgarri labur aurkeztuko ditugu. Lehena, nortasunaren bikoiztasunari buruzko dantza da, zeina bi emaztek emanen duten. Bigarrenak, Echec et Mat deitua bera, bi gizonen arteko kalapita bat taularatzen du. Azkenak, berriz, gizon eta emazteen arteko maitasunezko harremanak antzezten ditu. Itxaropenez betetako dantza horrek maitasun zerutiarreraino eramaiten gaitu. Nolabait kalifikatu behar izanez gero, erran nezake alosiaduna eta oso lirikoa dela.


HM Udako kontzertua: Xuacu eta Paula Amieva (Asturias) - Soinuenea\nHM Udako kontzertua: Xuacu eta Paula Amieva (Asturias)\n2021 Ekaina 26 / Arizmendi Eneako lorategia / 19:00 / 5 euro / Erreserba Oarsoaldeko Turismo Bulegoan (943 494 521)\nKontzertua Oiartzungo Arizmendi Eneako lorategian (euriarekin Elizalde Herri Eskolako frontoian) izango da arratsaldeko 7etan. Sarrerak 5 euro balio ditu eta kontzertua izango den lekuan jaso eta ordainduko dira. Horretarako, aurretik erreserba egin beharko da Oarsoaldeko Turismo Bulegora deituz (943 494 521) edo idatziz (turismoa@oarsoaldea.eus ).\nMusikariak Xuacu Amieva eta Paula Amieva asturiarrak izango ditugu kontzertu honetan. Beraien herrialdeko doinu eta erritmoak emango dituzte kantatuaz eta soinu-tresna ezberdinak joaz.\nOHARRA: Goizean haurrentzako saio laburra emango dute. Informazio gehiago hemen.


Itsas etorbideko ibiltokiari buruzko puntua - Hendaye\nItsas etorbideko ibiltokiari buruzko puntua\nArgitaratze eguna\t12 maiatza 2020\nPrefetak igorri eta egun Herriko Etxera heldu zaigun gutun ofizialak bertan behera uzten du, maiatzaren 12 astearte honetatik goiti, hondartzen ertzeko ibiltokietan ibiltzeko prefetak lehen emana zuen debekua.\nIbil zaitezkete, beraz, itsas etorbidean. Eskatzen dizuegu, nolanahi ere den, jendeen arteko distantzia gordetzeko aginduak zorrozki bete ditzazuen. Herriak gogora ekarri nahi dizue zuhurtziaz jokatu behar dela beti.\nHondartzen irekitzeko, aldiz, oraindik zertxobait igurikatu beharko da.\nOraindik hetsirik da hondartza, bestela agindu bitartean. Arau horren urratzeak 135 euroko isuna dakar osasun larrialdi egoera honetan.\nItsas harresira sartzea, berriz, muturrerainoko guztian, erabat debekaturik da, Departamentu portuaren ustiatze eta polizi araudi bereziaren 114. artikuluaren aginduz, urte osoan zehar eta debekua ez betetzeak polizia isuna ekar lezake.\nAdinekoak, Familia, Gazteria, Ingurumena, Instituzionala, Mugitu - Aparkatu\nAurreko artikulua : Mediatekaren birzabaltzea maiatzaren 13an, asteazkenarekin\nHurrengo artikulua :8000, hau da 18:00etan bederatzi banalekuetan emandako MASKAREN KOPURUA


Aurrerapausoak ikusten ditugu EAEko hezkuntzan izandako negoziazio mahaietan | LAB SINDIKATUA\nIrakaskuntza Hezkuntza Aurrerapausoak ikusten ditugu EAEko hezkuntzan izandako negoziazio mahaietan\nAurrerapausoak ikusten ditugu EAEko hezkuntzan izandako negoziazio mahaietan\nLABek Hezkuntza Sailak aurkeztutako proposamena langileekin konpartitzea, kontrastea egitea eta hauei hitza ematea ezinbestekotzat jotzen du momentu honetan. Eta horixe da gure hurrengo erronka. Langileen hitza errespetatuz jokatuko du LABek mahai negoziatzaileetan. Zer botatzen dugun faltan, zer moldatuko genukeen, edukirik edo ez dagoen, zeintzuk izan beharko diren hurrengo urratsak…\nUnibertsitatez kanpoko hezkuntza publikoko mahai negoziatzaile desberdinak garatu ondoren, LAB irakaskuntzak ondorengo hausnarketa egiten du:\nAdministrazioak mahai gainean jarri dituen edukiak jaso eta aztertuta, LABek irakurketa baikorra egiten du. Hilabeteetako mobilizazio eta konfrontazio dinamika bere emaitzak ematen hasi da. Borroka, langileen elkarlana eta mobilizazioek izan duten erantzun zabal eta arrakastatsuak garaipenenerako ateak ireki dizkigu. Hezkuntza Sailak gure aldarrikapen taulari lotutako edukiak mahaietara ekartzea beste biderik ez du izan eta orain abiatzen da hainbesteetan aldarrikatu dugun benetako negoziazioa. Mahaiak desblokeatzea lortu dugu eta gertaera hau langileon garaipen gisa irudikatzen dugu LABetik.\nMahai desberdinetan aurkeztutako proposamenek abiapuntu bat markatzen dute negoziaketetan. Proposamen hauetako batzuk bide onetik doaz eta hezkuntza sistema zein langileen lan baldintzetan onura garbi bat suposatzen dute. Hala ere, zenbait eduki eta proposamen zorroztu egin behar dira, hobetu. Era berean faltan botatzen ditugun beste aldarrikapen batzuk mahai gainean jarri behar ditu administrazioak, negoziaketetan benetan ere sakontzeko momentua izanik. Zentzu horretan, LABek hezkuntzaren kalitatean eragin zuzenena duten aldarrikapenetan jartzen ditu marra gorri guztiak, bestelako aldarrikapenak inondik inora baztertu gabe.\nMahaiak desblokeatuta, orain tentsioa mantentzeko unea da. Hortzak erakusten jarraitu beharra dago, beharrezkoa balitz berriro ere ofentsibara jotzeko. Langileon borroka da administrazioarekiko dugun tresna bakarra. Erabil dezagun inteligentziaz!


Ane Pedruzo (Euskarabentura): "Hasieran amets bat zena, errealitate bilakatu da orain." - Arabako Euskara Zerbitzuak\nAEZerbitzuak 2019-07-24 Aisia eta kirola\nEuskarabentura espedizioaren 2. edizioa azken txanpan sartu da dagoeneko. Euskal Herriko zazpi lurraldeetan zehar 16-17 urte bitarteko 120 gazte aritu dira uztailean geografia, kultura eta historian murgilduta. Espedizioaren antolatzaile den Ane Pedruzorekin (Gasteiz, 1985) eta bertako partaide den June Tiradosekin (Gasteiz, 2003) egon gara gu. Ormaiztegin hartu ditugu, Asisko Urmeneta eta Kike Amonarrizen bisiten artean.\n-Miren Amurizak Berria-n, horrela definitu zaituzte: “Ideia onak dauzkan jende funtzionala.” Euskal Herrian sortu diren hainbat ekimen, besteak beste, Korrika edo Euskaldunon Egunkaria, harrikada batetik sortu ziren. Eta haien pareko jartzen du zuen abentura.\nA.P: Hasieran amets bat zena errealitate bilakatu da orain. Ordu asko eskaini dizkiogu proiektu honi, zaila izan da eta bigarren edizioa airean izan genuen lehenengo esperimentua egin ostean. Baina ebaluazioa horren positiboa izan zen, aurrera egiteko gogoa berez sortu zitzaigula.\nKomunitatea nabarmen handitu da edizio batetik bestera, aurreko urteko partaideak komunitatearen parte bilakatu dira eta dagoeneko 300 pertsonako sarea edo familia osatu dugu.\n-Bi edizio eta dagoeneko sendotutako proiektuaren itxura hartu du?\nA.P: Sendotzen hasteko elementu guztiak dituen proiektua da Euskarabentura, baina orekatzen joan beharko du halabeharrez, neurria hartzen. Hizkuntza erabileraren eraginean duen inpaktu erreala neurtu beharko dugu eta horren araberako erabakiak hartu.\nEuskarabentura aisialdian dauden hutsuneak betetzeko sortutako beharrezko egitasmoa da. Euskararen erabileran propio eragitea helburu duen gazteei zuzendutako aisialdiko egitasmo bakarrenetarikoa da eta horrelako gauza baten beharra zegoen. Indar handiko adin tartea duten gazteak datoz, unibertsitatera joateko garaian daudenak eta urte horiek eragin zuzena dute kontzientzia eta norabidearen norakoan.\n-Euskal Herri osoko gazteek parte hartzen dute, Iparraldekoek nahiz Hegoaldekoek. Bereizketa administratiboak erabilerarako aukerak eskaintzen al ditu? Hau da, mugaren bi aldeetako gazteen komunikazio hizkuntza euskara izanik, erabileran baliagarria izan daitekeen ezaugarria da?\nA.P: Aurten Estokolmoko lagun bat ere badugu!!! Bai, Iparraldeko 7 lagun ditugu, baina gutxi izan arren eragina du. Estrategia ezberdinak eta euskara protokolo bat garatu ditugu erabileran eragiteko. Esaterako, influencer papera duten hainbat gazte izendatu ditugu, lidergoa duten gazteak izanik, gure aliatu izateko. Ahobizi dinamika bat ere abian jarri dugu, muxuak eta besarkadak tartean daudela…\nHelburu orokor guztien gainetik euskararen erabilera dugu jomuga nagusi, ohituretan eragitea. Korrikak proposatzen zuen klik hori eragitea da gure helburua, kontzientzia ugaltzea. Eta helburu horren bilaketan bide onetik goazela ziurtatzeko hainbat inkesta soziolinguistiko egiten ditugu egunerokoan.\nJ.T: Hala ere, Iparralde eta Hegoaldeko gazteen artean, kulturalki ezberdintasunak egon badauden arren, pentsa baino antzekotasun gehiago ditugu. Makulu-hitz ezberdinak erabiltzen ditugu, baina gainontzekoan azaletik ematen duena baino berdintasun gehiago ditugu.\n-31 egun, Euskal Herri osoan zehar. Ibilbidea, gonbidatuak, lotarako tokiak, garraioa, komunikazioa… lan handia dago atzetik, ezta?\nA.P: 8 lagun gara elkartean, haietatik 3 arabar. Eta hainbat batzordetan bereizita antolatzen gara (aurrekontua, edukia, giza baliabideak, elikadura…). Hamabostean behin elkartzen gara eta bestela skype bidez ere lan egin izan dugu. Militantziak sortutako egitasmoa da, babesleek babestua, baina militantziak elikatua. Eta horrela lan egiteak oso helburu argia bat dakar: doakotasuna.\n-Zer ematen dizue antolatzaileoi/gazteoi proiektu honek?\nA.P: Proiektua Boisen, Estatu Batuetan, hasi zen 2015ean. Bertan bildu ginen lagun talde bat eta Ruta Quetzal euskaldun bat sortzeko nahia piztu zen. Eta gutxika 8ko taldea osatzen joan eta proiektuan sinisten hasi ginen. Euskaraz bizitzeko nahia, proiektu pertsonala, talde baten parte izatea, eta beste hainbat arrazoi daude tartean.\nJ.T: Euskal Herria ezagutzeko aukera bikaina izan da eta esperientzia bezala, inoiz ahaztuko ez dudana. Jende ezin hobea ezagutu eta momentu apartak bizi izan ditugu. Begiraleekin izan dugun harremana izugarria izan da. Oso era naturalean sortu da harremana eta bakoitzak bere funtzioa eta rola zein den argi egon arren, hierarkiak ez dira nabarmendu, guztion arteko elkarlanari bide emanez.\nShare the post "Ane Pedruzo (Euskarabentura): “Hasieran amets bat zena, errealitate bilakatu da orain.”"


Gizon bat atxilotu dute Durangon, bikotekideari erasotzeagatik\nActualizado 2015/01/08 14:38:14 CET\nErtzaintzaren agenteek 24 urteko gizonezko bat atxilotu dute ostegun honetan Durangon (Bizkai), genero indarkeriako delitu baten ustezko egilea delakoan, Eusko Jaurlaritzako Segurtasun Sailak jakinarazi duenez.\nGoizaldeko 01:00ak pasata, Ertzaintzak Durangoko etxe batean gertatutako genero indarkeriako gertakari baten berri izan du. Herritarren segurtasuneko patruila bat bertaratu da eta etxearen atarian emakume bat aurkitu du.\nEmakumeak agenteei adierazi die bikotekideak, liskarrean zeudela, aurpegian kolpatu duela, sudurreko hemorragia eraginez. Biktimak, gainera, txorkatila ere minduta zuen, bere esanetan, erasotzailearekin indarka aritu delako eskaileran behera ihesi zihoanean.\nSalaketaren egilea osasun zentro batera eraman behar izan dute eta ertzainak lesioen ustezko egilea zegoen etxebizitzara joan dira, atxilotzeko. Atxilotua, 24 urtekoa, ertzain etxera eraman dute egin beharreko izapideak egiteko eta ondoren epaitegira eramateko.


Ziudadelako Arma Aretoan ‘Audiovisiones’ erakusketa dago ikusgai, begirada bat mundu garaikideari, teknikak, formatuak eta adierazpen-lengoaiak hibridatuz | Ayuntamiento de Pamplona\n27 lanek osatzen duten erakusketan, Udalaren arte garaikidearen bilduma beste instituzioetakoekin elkarrizketan ari da\nIruñeko Udalak eta 9915 Elkarteko bildumazaleek hizkuntza artistiko berrien aldeko apustua egiten dute ‘Audiovisiones’ ekimenean; arte-erakusketa Ziudadelako Armen aretoko lehen solairuan dago eta otsailaren 13ra bitarte bisitatzen ahalko da. Erakusketaren interesgunea ikusizko eta entzunezko dimentsioak –munduaren giza-pertzepzioa baldintzatzen duten bi bektore nagusiak– bateratzean datza.\nGaur goizean aurkeztu dute erakusketa María García-Barberena Kultura eta Berdintasuneko zinegotziak, Jaime Sordo Espainiako Arte Garaikideko Bildumazaleen 9915 Elkarteko lehendakariak eta Alicia Ventura erakusketaren komisarioak. Erakusketak ikus-entzunezko 27 lan eta beste hainbeste artistaren instalazio eta bilduma ditu ardatz, horien artean Iruñeko Udalaren arte garaikidearen bildumako zazpi.\nLanek artistikoki islatzen dituzte garaikidetasunari dagozkion kezkak. Hala nola, adimen artifiziala eta automatak, terrorismo globala, genero-estereotipoak, egungo bizitzaren erritmo bizia eta Arteak identitatearen islan edo definizioan duen zeregina; proposamenek eguneroko bizipenen ikus-entzunezko collage bat osatzen dute, modu kontzientean izan ala ez.\nErakusketa plural eta hibridoa\nSortzaileak honako hauek dira: Alegría y Piñero, Eugenio Ampudia, Manu Arregui, Jaime de la Jara, Juan del Junco, Karin Dolk, Nezaket Ekizi, Pep Fajardo, Fiumfoto, Paco Guillén, Cao Guimaraes, Fermín Jiménez Landa, Glenda León, Ignacio Llamas, Mario M. Martínez, Begoña Montalbán, Coco Moya e Iván Cebrián, Ángel Núñez, Jacco Oliver, Sergio Prego, Samuel Ortí y Nelo Vinuesa, Eder Santos, Karina Skvirsky eta Tim White-Sobieski.\n‘Audiovisiones’ erakusketan dauden bildumen artean, Iruñeko Udalaren Arte Garaikidearen bildumaz gain, bilduma partikularretako obrak daude eta baita DKV, Francisco Cantos, Los Bragales, Alicia Aza, Navacerrada, José María Lafuente Balle eta Valzuela bildumetakoak ere.\nZiudadelako Armen aretoa erakusketaren esparru gisa hautatzeak balio erantsia ematen dio kokaguneari; izan ere, gune hori hezkuntza, ikerketa ezagutza sortzeko jarduera gisa eta arte garaikidearendako ikusle berriak hedatu / bilatzea bezalako balioak kontuan hartu eta praktikatzen dituen espazioa da. Izan ere, aurkezten diren arte-jardunen multzoak gure garaiko artearen funtsezko ezaugarri bat du: diziplinartekotasuna eta teknika, formatu eta adierazpen-hizkuntzen arteko hibridazioa. Alicia Ventura erakusketaren komisarioaren hitzetan “erakusketaren diskurtsoak arreta berezia eskaintzen die ikusleari espazioaz, bere gorputzaz eta inguratzen duen erakusketa-inguruneaz hausnartzeko aukera ematen dioten obrei (modu esperimentalean, intuitiboan, ludikoan ere bai). Espazioa eta denbora fisikoa, baina baita bizitako espazioa eta denbora ere: sentsazioa, mugimendua, oroitzapena, esperientzia, memoria.”


Iruñeko 2018ko sanferminetako kartela iragarri dute\n2018ko abenduaren 19a, asteazkena | Ordua Euskal Herrian 13:05:34\n"Pamplona, ciudad de luces" du izena lehiaketaren kartel irabazleak, Adriana Eransus iruindarrak egindako. Bera da sanferminak iragartzen dituen kartela egiten duen bosgarren emakumezkoa.\nBeste zortzi kartelen artean lehiatu da irabazlea eta bozketan parte hartutako 6.511 herritarren artean, 2.200 boto lortu ditu. Aurtengo kartelean Braulia eta Toko-toko erraldoiak ageri dira dantzan Iruñeko Gazteluko Plazan. Iruñeko Erraldoien Konpartsako erraldoiak dira biak eta, bere dantza eta gira-bira sutsuengatik oso ezaguna eta maitatua da Braulia haur eta gainerako herritar erraldoizaleentzat. Erraldoiek konpartsak egunero egiten duen ibilaldia izango da sanferminetako ekitaldi jendetsuenetakoa.\nAdriana Eransus, Maide Beloki zinegotzia eta Joseba Asiron alkatearen artean. (Arg.: Iruñeko Udala)


«Zamzam putzua»: berrikuspenen arteko aldeak - Wikipedia, entziklopedia askea.\n«Zamzam putzua»: berrikuspenen arteko aldeak\nZamzam putzua (aldatu)\n17:15, 29 azaroa 2008ko berrikusketa\n229 bytes added , Duela 12 urte\n23:35, 28 azaroa 2008ko berrikusketa (aldatu)\n(Orrialde berria: '''Zamzamen putzua''', sakratutzat jotzen den putzu bat da, Mekan aurkitzen dena, Kaabaren ekialdetik metro gutxitara, 35 metroko sakonera du, eta kupula dotore batekin esta...)\n17:15, 29 azaroa 2008ko berrikusketa (aldatu) (desegin)\n[[Image:Zamzamwill.JPG|thumb|Erromesak Putzua bisitatzen]]\n'''Zamzamen putzua''', sakratutzat jotzen den putzu bat da, [[Meka]]n aurkitzen dena, [[Kaaba]]ren ekialdetik metro gutxitara, 35 metroko sakonera du, eta kupula dotore batekin estalia dago. Tradizioak, putzu hau [[Gabriel goiaingerua]]k ireki zuela dio, [[Agar]] eta honen seme [[Ismael]], basamortuan egarriz hiltzea eragozteko, eta, honen ondorioz, Ismaelen Putzua bezala ere ezagutzen da. Erromesaldi Handia edo [[Hajj]]a egiten duten musulmandar guztiek, bertako uretatik edaten dute, sendagarritzat hartuak direnak, ontziren batetan hartzen dute, euren jatorrizko tokietara eramateko, eta bere uretan urperatzen dituzte hiltzen direnean erabiliko dituzten euren krobitxetak. Erabateko sinesgarritasuna duten iturrietatik, putzu hau, jada Islamaren aurretik gurtua zela dakigu.▼\n'''Zamzam putzua''' (baita ere '''Zamzamen putzua''', edo '''Zamzam''' soilik, [[arabiera]]z زمزم) sakratutzat jotzen den putzu bat da, [[Meka]]n aurkitzen dena, [[Kaaba]]ren ekialdetik metro gutxira. 35 metroko sakonera du, eta kupula dotore batekin estalia dago.\n▲'''Zamzamen putzua''', sakratutzat jotzen den putzu bat da, [[Meka]]n aurkitzen dena, [[Kaaba]]ren ekialdetik metro gutxitara, 35 metroko sakonera du, eta kupula dotore batekin estalia dago. Tradizioak, putzu hau [[Gabriel goiaingerua]]k ireki zuela dio, [[Agar]] eta honen seme [[Ismael]], basamortuan egarriz hiltzea eragozteko, eta, honen ondorioz, Ismaelen Putzua bezala ere ezagutzen da. Erromesaldi Handia edo [[Hajj]]a egiten duten musulmandar guztiek, bertako uretatik edaten dute, sendagarritzat hartuak direnak, ontziren batetan hartzen dute, euren jatorrizko tokietara eramateko, eta bere uretan urperatzen dituzte hiltzen direnean erabiliko dituzten euren krobitxetak. Erabateko sinesgarritasuna duten iturrietatik, putzu hau, jada Islamaren[[Islam]]aren aurretik gurtua zela dakigu.


Astoreren elastiko berria estreinatuko du Euskal Selekzioak Anoetan\nEneko Azkarate Laspiur 2012-11-06 09:40 Kirola Arrasate\nFutboleko Euskal Selekzioak urtero Gabonetan jokatzen duen partidua Anoetan jokatuko du aurten, aspaldiko partez. Bolivia, Panama edo Zambia, hiruetako bat, izango dute aurrean Mikel Etxarrik hautatutako mutilek. Abenduaren 29an, zapatuan, izango da hori. Eta, egun horretan, traje berria estreinatuko dute zelaian jokalariek. Astore Arrasateko kirol ekipamenduen markak Kukuxumusu etxearekin batera diseinatua. Atzo aurkeztu zuten Anoetan Mikel Gonzalez mondragoetarrak eta Xabi Prietok, Realeko bi kapitainek.\n'Elikadura txirrindularitzan' hitzaldia martitzenean Bergaran\nGoiatz Arana 2012-11-05 17:45 Kirola Bergara\nBergarako Lokatza txirrindulari elkarteak jardunaldi teknikoak antolatu ditu azarorako. Bihar, martitzena, izango da lehen saioa, eta hilaren 14an, 20an eta 27an hurrengoak. Elikadura eta psikologia txirrindularitzan, segurtasuna errepideetan eta gimnasia hipopresiboa jorratuko dituzte. Saio denak Irizar jauregian izango dira, 19:00etan; doakoak eta irekiak izango dira.\nIkusleak hezteko topaketa eguenean Bergaran\nGoiatz Arana 2012-11-05 16:36 Kirola Bergara\n'Ikusleak hezten' izenburupean, topaketa egingo dute eguenean, azaroak 8, 19:00etan, Miguel Altuna Institutuan. Bergarako saskibaloi taldeak antolatu du saioa, eta Sporti ekimeneko Luis Comendador eta Ricar Monterok emango dituzte azalpenak.\nBeñat Rezusta pilotari bergararra munduko txapeldun\nGoiatz Arana 2012-11-05 15:33 Kirola Bergara\n22 urtez azpiko kategorian, buruz burukoan, irabazi du Munduko Txapelketa, Mexikoren aurka jokatutako finalean. Tarbesen (Frantzia) neurtu zituen indarrak Saul Cabello mexikarraren kontra, eta Bergarakoak aise menderatu zuen aurkaria (10-3 eta 10-1); Rezustak jo bortitza du eta Cabellok ezin izan zion aurre egin.\nDabid Gartzia beste behin txapeldun Soraluze-Bergara krosean\nOndo jokatu arren, galdu egin zuen Aloñak: 2-0\nPuntu banaketa UDA eta Urolaren artean: 1-1\nBergara nagusi Mojategiko derbian, euripean: 0-1\nBosgarren garaipena MUrendako: 90-83\nKanpoko jaurtiketari esker garaile Natra Oñati: 70-72\nOintxeko saskibaloi taldeen aurkezpena\nEskoriatza 90-Andraitz 68\nCaja Ruralek azaroaren 6an aurkeztuko du Iban Velasco\nIzugarrizko partidua eta giro jendetsua zapatuan Manuel Muñoz kiroldegian\nGoiatz Arana 2012-11-05 14:14 Kirola Eskoriatza\nLegazpiko Andraitz liderraren bisita jaso zuten saskibaloiko senior mailako neskek eta, beraz, zaletasuna pizten duten partidu horietakoa izan zen. Etxekoak gehiago izan ziren, ordea, eta gutxitan bezalako emaitzarekin bukatu zuten neurketa: 90-68.\nGoiatz Arana 2012-11-05 13:24 Kirola Arrasate\nGoiatz Arana 2012-11-05 13:16 Kirola Aretxabaleta\nZubiak eman duena argazkitan\nGoiatz Arana 2012-11-05 12:38 Kirola Debagoiena\nHilerrira joateko edota heriotzaren gaineko errituak ezagutzeko aprobetxatu dute herritar askok pasa berri den asteburu luzea, eta kirol hitzorduak ere izan dira tartean. Batean eta bestean ateratako argazkiak batu ditugu.\nSoraluze-Bergara krosa: herri kirolak\nMondra-Bergara futbol derbia\nHeriotza errituak ezagutzen Angiozarren\nDomu Santu Eguna Bergaran\nDomu Santu Eguna Arrasaten\nRockers Go To Hell Eskoriatzan\nDj jaialdia Zabalotegin\nGoiatz Arana 2012-11-05 12:34 Kirola Bergara\nDenboraldiko asmoen berri eman du Aretxabaleta kirol elkarteak\nMirari Altube 2012-11-05 11:48 Kirola Aretxabaleta\n2012-2013 denboraldirako dituen asmoen berri eman du Aretxabaleta kirol elkarteak egunotan. Horien artean dago gaur, azaroak 5, Arkupen zabalduko duten elkartearen gaineko erakusketa: UDA historian zehar. UDAko sail guztietako kontuak jaso dituzte, tartean garaikurrak, kamisetak eta dokumentuak. Eta elkarteko argazkien emanaldia Belar Meta dendako erakusleihoan egongo da.\nSoraluze-Bergara Krosa 2012\nMireia Bikuña 2012-11-04 18:43 Kirola Bergara\nMireia Bikuña 2012-11-04 18:33 Kirola Oñati\nPartiduko minutu gehienetan Touring baino hobea izan arren, oñatiarrak esku hutsik itzuli ziren Errenteriatik. "Ez dugu punturik lortu, baina oso itxura ona eman dugu", esan du Andoni Azkargorta entrenatzaileak. Hasierako minutuetan jaso zuen lehen gola Aloñak, eta luzapenean bigarrena.\nMireia Bikuña 2012-11-04 15:15 Kirola Arrasate\nJosu Larreategiren taldeak Biok Zerbitzuak taldea menderatu zuen Iturripen. Joko ona erakutsiz, taldea bide onetik doala erakutsi zuten harmailetan batutako zaleen aurrean.\nKanpoko jaurtiketari esker irabazi zuen Natra Oñatik: 70-72\nMireia Bikuña 2012-11-04 13:55 Kirola Oñati\nOñatiarrek hiru puntuko 14 jaurtiketa egin eta zortzi saskiratu zituzten, %60ko portzentajea lortuz. Hori izan zen, Santurtziren kontrako partidua irabazteko kakoetako bat. Hori eta defentsan egindako lan handia. "Partidu borobila jokatu dugu, erasoan eta defentsan", esan zigun Eneko Blancok.\nJagoba Domingo 2012-11-04 13:51 Kirola Debagoiena\nAurten ere, Dabid Gartzia nagusitu da Soraluze eta Bergara arteko krosean. Antxintxika triatloi taldeak antolaturiko Olatz Errementeria memorialean, azken urteotan jaun eta jabe azaldu da durangarra.\nARGAZKI GALERIA 2\n‹‹ Aurrekoak 1 2 3 4 ... 363 364 365 366 367 368 369 370 ... 528 529 530 531 Hurrengoak ››


Luis III.a Bavariakoa - Wikipedia, entziklopedia askea.\n1913ko azaroaren 5a - 1918ko azaroaren 13a\n← Oton Bavariakoa - baliorik ez →\nMunich, 1845eko urtarrilaren 7a\nSárvár Castle (en) , 1921eko urriaren 18a (76 urte)\nMaria Theresa of Austria-Este (en) (1868ko otsailaren 20a - 1919ko otsailaren 3a)\nRupprecht, Crown Prince of Bavaria (en)\nPrincess Adelgunde, Princess of Hohenzollern (en)\nPrincess Maria, Duchess of Calabria (en)\nPrince Karl of Bavaria (1874–1927) (en)\nPrince Franz of Bavaria (en)\nPrincess Mathilde of Bavaria (en)\nPrince Wolfgang of Bavaria (en)\nPrincess Hildegard Marie of Bavaria (en)\nPrincess Notburga of Bavaria (en)\nPrincess Wiltrud, Duchess of Urach (en)\nPrincess Helmtrud of Bavaria (en)\nDietlinde de Bavière (en)\nPrincess Gundelinde of Bavaria (en)\nPrincess Theresa of Bavaria (en)\nPrince Arnulf of Bavaria (en)\nBavarian Patriotic Party (en)\nLuis III.a Bavariakoa (alemanez: Ludwig Luitpold Josef Maria Aloys Alfried; Munich, 1845eko urtarrilaren 7a – Sárvár, Hungaria, 1921eko urriaren 18a) Bavariako azken erregea izan zen. 1913 eta 1918 artean erreinatu zuen\nLeopoldo bere aitaren ondotik erregeorde izan zen (1912) eta errege izendatu zuten Oton kargurik gabe utzi eta gero. Kargua utzi behar izan zuen 1918ko iraultzaren ondoren.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/7/10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ Louis III[Betiko hautsitako esteka] Global.britannica.com\nWikimedia Commonsen badira fitxategi gehiago, gai hau dutenak: Luis III.a Bavariakoa\nBNF: 14976564s (data)\nOrriaren azken aldaketa: 28 martxoa 2022, 02:33.


Ur Apalategi eta Laura Mintegi (2022/06/07) - Bilbo Zaharra Euskaltegia\nHasiera Ur Apalategi eta Laura Mintegi (2022/06/07)\nNoiz: Otsailaren 22an, asteartea, 19:00\n“Ramon Saizarbitoriaren MARTUTENE – 10 urte”\nParisen jaioa 1972an.\nLizardin jaioa 1955ean.\nHistorian lizentziaduna eta Psikologian doktoratua da.\n1999an Subjektibitatea nobelagintzan. Stephen Crane-ren “The Red Badge of Courage” izenburuko tesia aurkeztu zuen EHUn, Nikolas Xamardo-ren zuzendaritzapean.\n1981. urteaz geroztik Euskal Herriko Unibertsitateko Hizkuntzaren eta Literaturaren Didaktika Saileko irakaslea da. Saileko zuzendaria izan zen 1999tik2006ra eta berriz ere 2010etik gaur egun arte. Horrez gain, 2004az geroztik, Euskal PEN Klubaren presidentea da. Euskaltzaindiakeuskaltzain urgazle izendatu zuen 2006an.\nLiteratur sari batzuk bereganatu ditu, horien artean Azkue Nobela Saria, Donostia Hiria Saria eta Jon Mirande Saria. Beste hainbat saritan epaimahaikidea izan da, hala nola Maria Maeztu narratiba sarian, Joseba Jaka bekan, Rikardo Arregi kazetaritza sarian, Anton Abaddia sarian eta René Cassin Giza Eskubideen Sarian.\n2012ko urriaren 21ean egindako Eusko Legebiltzarrerako hauteskundeetan legebiltzarkide aukeratu zuten EH Bildu koalizioaren aldetik, koalizioko lehendakarigai moduan aurkeztuta. Legegintzaldi hartan, EH Bildu taldeko bozeramaile moduan jardun zuen, harik eta 2014ko uztailean, arrazoi pertsonalengatik, legebiltzarkide kargua uztea erabaki zuen arte.


Babestu zaitez hotzetik Ternua etxearen gizonentzako THE RIVER HOODY JKT jakarekin. Oso egokia da egun hotzetan trekkingean eta mendi-ibilaldietan nahiz beste jarduera batzuetan erabiltzeko. Jantzi eroso, epel, transpiragarri eta arin honek ehun polarraren errendimendu teknikoa emango dizu, bai eta erosotasuna eta mugimendu-askatasun paregabea ere.\nTxanodun jaka eroso, bero, kasual, transpiragarri eta berehala lehortzekoa. Oso egokia da egunero erabiltzeko edo klima hotzetan kanpoko hainbat jarduera egiteko. Warmshell ehunaz egina dago, ehun polarraren errendimendu teknikoa eskaintzeko. Gainera, hiru patrika ditu (bi, eskuetarako, eta beste bat, mahukan).


Betagarri - Bizitzari Txistuka - - Aiaraldea.eus\naxular etxebarria 2010-05-02 18:06\nDisko borobila Betagarri taldeak ateratakoa. Aurkezpenetan esan dutenez egindako zortzi lanetatik lasaiena eta kantatzeko aproposena. Lehenengo entzunaldietan Betagarriren nahastezinezko zigilua ageri da: Iñakiren ahotsa, haizezko soinu-tresnak, eta ska doinu itsaskorrak rock eta poparekin nahastuak. %100 Betagarri.\n1993an musika talde bat egiteko asmo zoroa eduki zutenetik denbora pasa da, eta ez alferrik, izan ere, eta hauxe da defendatuko dudan tesia, azkeneko lan hau da Betagarriren diskorik onena.\n“Bizitzari Txistuka” izen ezin hobea da: diskoaren edukia aurreratzen du, txistu hitzarekin hitz-joku polita egiten dute eta gainera zentzu bikoitz horrek taldearen mundu ikuskera islatzen du. Ni Betagarrikoa banintz, ondorengo diskoei izen hauek jarriko nizkieke: Bizitzari Txistuka 2, Bizitzari Txistuka 3 eta horrela Bizitzari Txistuka – The Ultimate Collection iritsi arte.\nDiskoan ez dago abesti txarrik. Larunbatean Sorkunen akustikoarekin gozatu ondoren aukera izan genuen Gasteiztarren kontzertua ikusteko, eta kanta berri asko jo zituzten. Horrelakoetan publikoa hotz samar egon ohi da, betiko abestien zain, baina kasu honetan ez, abesti berriak erraz sartzen baitziren. Are gehiago esango nuke: faltan bota genituen disko berriko abesti batzuk.\nLetrei dagokienez ere diskoak badauka halako batasun bat: bizitzari abestu, atzera begiratu eta bizitzaren bidaian aurrera egiteko maletan sartu beharrekoen zerrenda egin. Era honetan hainbat omenaldi eskeintzen diete mirestutako heroie: Mohamed Ali, Joe Strummer, Mingering Mike, eta Luziori, besteak beste. “Hemendik gatoz” eta “mila esker” esateko modu bat.\nZuzenean ere nabari da eskarmentua daukatela, ia 1000 kontzertu eman dituzte eta badakite zer eta nola egin. Aspaldi euren arrastoa galdu bazenuen une aproposa izan daiteke berriro animatu eta jakinminez hurbiltzeko. Ondoren erabaki zein zentzutan egingo diezun txistu.


Bitxia egiten zait… | de re publica\nInicioBitxia egiten zait…\n8 de febrero de 2013 txubillo\nHala sinisten dut baina, esan behar dut, Barcenasen kontua bitxia egiten zait eta nire printzipioak irensteko zorian nago. Bitxia egiten zait Rubalcabak Rajoyren dimisioa eskatzea hauteskundeak eskatu ordez, dagokiona denean. Bitxia egiten zait Prisak, Espainiako postrantsizioan inposatutako erregimenaren zutabeetako bat, eta bere egunkari nagusiak -El Pais-, El Mundorekin bat egitea kredo neoliberal osoa txapeldun bat bezala betetzen ari den gobernua desgastatzeko asmoan. Bitxia egiten zait orain egun batzuk Merkelek Rajoyri esandakoa. Azken honek hazkundeaz hitz egiten dionean, kantzilerrak erantzuten zion Latinoameriketan saldu behar duela. Bitxia egiten zait zer punturaino iristen ari den Urdangarinen gaia, eta infanta itxuraz jasaten ari den setioa…\nHainbeste gauza bitxi gertatzen direnean, presazkoa da sinplifikatzea, eta azpiegitura begiratzea. Egia esan, Rajoyk Troikak agindutako etxeko lan guztiak bete ditu. Bi lan erreforma eta negoziazio kolektiboaren bat (Zapaterorenari gehitua); datorren pentsioen erreforma (ZPrenari gehitua ere); bankaren zor pribatua zor publikoa masiboki bihurtu; ondorioz gastu publikoko atal guztiak murriztu (osasuna, hezkuntza, langile publikoen lan baldintzak); enplegu publikoaren suntsiketa masiboa; administrazio guztiei defizitean muga zorrotzak ezarri; inoiz ikusi gabeko finantza boterearen kontzentrazioa kutxa publikoen pribatizazio bidez… Ondorioak modu gordinean nabarmentzen dira: sei milioi langabetu; bankuak saldu ezin dituzten etxeak eta bizitzeko behar dituzten etxeetatik kaleratutako pertsonak; langabetu gehienek ez dute prestaziorik kobratzen… Eta shock politikek pobreziak gora egitea ekarriko du hurrengo urteetan.\nTestuinguru honetan, Merkelek Rajoyri emandako erantzunera itzuliko naiz. Nire ustez, eta erratua egon naiteke, Rajoyk etxeko lanak egin dituela uste du eta ez duela harago joan behar. Barneko debaluazioa eginda dago aberastasunean soldatek duten parte hartze geroz eta urriagotik begiratuta, hare gehiago, murrizketa hau areagotu egingo da erreformak gradualki martxan jartzen diren heinean, beste erreformarik egin behar izan gabe. Horregatik, iruditzen zait, eskatu dizkiola Alemaniari hazkunde eta enplegu politikak. Merkelen erantzuna orain Latinoameriketan saltzea tokatzen dela esanez, oso argia iruditzen zait: gauza ez da etxeko lanak egin dituzun ala ez, baizik eta shock politikak, kapital kontzentrazioa herri klaseen kaltetan, posible den punturaino eramatea, klase horien matxinatze atalaseraino.\nLitekeena da Troikak, alderdi politikoak sostengatzen dituzten botere ekonomiko eta finantzarioekin, erabaki izana Rajoy ez zaiela honez gero funtzionala. Edo behintzat erabaki dutela jada erreforma eta murrizketen bidetik jarraitzen ez badu bertatik kendu eta beste bat jartzeko gaitasuna dutela.\nZiniko itxura emateko arriskua hartuta, nik uste arazoa ez dela sobreak kobratzen diren ala ez, hau oso larria izanda ere. Demokrazia ez da arriskuan jartzen zenbait politikarik soldata astronomikoak izateagatik, nahiz eta hori ez izan bidezkoa. Demokrazia arriskuan dago, enpresek emandako donatibo horien helburua klase politikoak kapitalaren aldeko erreforma eta legeak egitea delako, eta hori da, hain justu, egiten ari direna.\nEz dakit konspiratzaileek ba duten ezkutuan barneko ordezkorik, hau da, lidergo berri bat PP bertan. Ez dakit buruan, ez ote duten, Monti bezalako teknokrata bat. Rubalcabak Rajoyri egin eskaerak dimisioa aurkez dezan hauteskundeak eskatu gabe, iradokitzen dit PP-PSOEren arteko estatu itun bat egon daitekeela teknokrataren baten inguruan.\nAurreko igandean El Paisek argitaratu zuen inkestaren emaitza ikaratzekoa da. PP 20 puntu baino gehiago erortzen da, eta hau ez da gainerako legebiltzarreko alderdien alde joaten. Egiturazko doikuntza politika iraunkorren aplikazioak, donazioen eskandalua gehituta, alderdi guztiak zigortzen ditu, izugarrizko hutsunea sortuz ordezkaritza politikoan. Beste herrialde batzuen historiak, eta baita Espainiarenak ere, argi erakusten du, halako hutsuneak gertatzen direnean, edozeinek bete ditzakeela. Eta hutsune hori ezin ezinezkoa ez betetzea, fisikaren legeak ezbaian jarri gabe.\nEspainiako historiak erakusten du, tristeki, halako hutsuneak sortu direnean, krisi eta eskandaluei lotuta kontua konspirazio, estatu kolpe, diktadura, falange eta faxismoetan amaitu dela, hau da cavernan. Zentzu honetan, transakzioa egin zen moduak, barka trantsizio esan nahi nuen, ez zuen aukera eman, ezta urrik eman ere, sustrai demokratikoa indartzen joango zen gizarte zibil organizatu bat gorpuzteko. Beraz, momentu bereziki kritikoan gaude nire iritziz.\nTrantsizioak ez zituen berraztertu diktaduran puztu ziren oligarkia eta lurjabe klasearen pribilegioak, ezarri egin zituen ordea; trantsizioak ez zuen ekoizpen eta enplegu egitura eraldatzeko garai bat zabaldu; trantsizioak ez zituen konpondu errekonozimendua eskatzen dute nazioak txertatzeko arazo historikoak; trantsizioak ez zuen konpondu lurraren banaketaren arazo amaigabea; trantsizioak bere burua blindatu zuen egindako krimen guztien egia, memoria, justizia eta erreparaziorik egin gabe; trantsizioak monarkia inposatu zuen, nahiz eta orain ez dakigu noren jo puntuan egon, ez bokazio errepublikarrak bultzatua…\nErrepikatzen dut, momentu kritiko batean gaude, hala uste dut.\nOrdezkaritza politikoaren hutsunearekin batera, babes eta segurtasun hutsunea dator, are larriagoa dena. Prentsak talde neonaziak auzo pobreetan banatzen duten elikagaiez hitz egiten du. Beste era batera izan ezin daitekeen moduan, pobretze masiboaren garai honetan indartuta aterako diren taldeak izango dira oinarrian zilegitasuna irabazten dutenak babesa, aitortza eta segurtasuna emateko gaitasuna erakutsiz.\nEz da langabezia soilik jada, egoera politikoak ere maletak egitera gonbidatzen gaitu. Horri gehitu Espainiaren posizio geopolitikoa, Europa eta Afrikaren (irakiten ari den lapikoa) arteko zubi. Seguraski Merkel ez dabil pentsatzen demokrazia zorrotzeko errelebo espainiar batean. Sevillako sindikalista batek esaten zidan moduan: “zuek, euskal herritarrak, nazionalistak? Nazionalistak gu gara, edo ez duzu ikusten paterekin egiten ari garena?”. Auskalo zer asmo dituen kapitalaren Europak gehiago ematen ez duen Espainia batentzat.\nEuskal Herrian kontuak are kolore gehiago ditu. Estatuan ematen den ordezkaritza politikoaren hutsunea ez da gertatzen, alderdi abertzaleen desgaste txikiagoagatik eta Bilduk hauteskundeetan izandako arrakastagatik, ETAk borroka armatua behin betiko uzteko erabakia hartu ondoren. EAEko azken hauteskundeek PP eta PSOEren gainbehera baieztatzen dute. Nafarroan, bestalde, Amejoramendutik jaiotako erregimen osoa (PP eta UPN, PSN, CAN, UGT eta CCOO, patronala, Opus, Diario de Navarra) izugarriko desgaste baten aurrean dago, Espainian bezala, eta ez dira faltako horietako agente askontzako prozesu judizialak.\nHorregatik egiten da deigarria Lehendakariaren hitzaldia. El Paisek Barcenasen kontua argitaratzen duen egun berean, Deiak bezperan Rajoy eta Urkulluk izandako bilera atseginaren berri ematen du. Lehendakariak ez zuen ezkutatu kanpainan estatuan Moncloako Itun berriak nahi zituela, akordio interinstituzionala Euskal Herrian murrizketa politikak alderdi guztien artean blindatzeko, eta Rajoyrekin agenda partekatu bat normalizazio politikoaren inguruan. Mariano asko espero du Iñigok hainbeste agenda eta itunetarako. Bestelam Gatzagaetxeberriak dio 1200 milioi murriztuko dituztela. Argia dago guztia.\nHilabete amaieran Sorturen lehen kongresua. Jakin nahi dut ohiko sozialdemokrazia baterantz joko duen edo gai izango den pragmatismoa eta erradikaltasuna, instituzio eta masa ekintza konbinatuko duen berrikuntza politiko bat sortzeko gai izango den. Baina bereziki kongresu horretaz, eta ondorengo prozesuaz inporta zaidana da, klandestinitatean sustraitutako kultura politikoaren benetako aldaketa emango den. Indar honek gizarte mugimenduarekin oro har eta mugimendu sindikalarekin nolako harremana garatzen duen funtsezkoa da herri honen etorkizunerako. Zintzoki sinisten dut burujabetza eta justizia sozialaren aldeko enklabe hegemonikoa eratzen joateko esparru argiena sindikala dela. Baina gune hori aktibagarria izango da soilik erakundeen autonomiari errespetu zorrotza bazaie, baita famili barnekoei ere. Logika polarizatzailea, zilegi eta logikoa alderdien hauteskunde esparruan, ezin da mimetikoki erreproduzitu esparru sozial eta sindikalean, zeinetan indar metaketak lehentasun osoa izan behar duen. Mundu sindikaletik politikari jaurtiriko dialektika onartzea, egindako prozesuaren heldutasunaren zeinu ziurra izango da azkenik.\nDeskribatu dudan eszenategi kritiko honetan izugarrizko ardura nazionala daukagu, demokrazia eta klase ikuspegitik. Ezin dugu onartu aipatu hutsunea (ordezkaritza politikoa, babesa, segurtasuna) faxismoak, teknokratek edo cavernetako beste ordezkari batzuk betetzea.\nElkarbanatzera eta lan egitera!\n← No me cuadra…\nPor otro modelo policial →\nOne response to “Bitxia egiten zait…”\nBitxia egiten zait… | Murgil dice:\n[…] Bitxia egiten zait… […]


Azkoitiko Herri Lasterketan parte hartzeko 160 lagun inguruk eman dute izena - Urola Kostako Hitza : Urola Kostako Hitza\nAzkoitiko Herri Lasterketan parte hartzeko 160 lagun inguruk eman dute izena\nAzkoitiko XV. Herri Lasterketa egingo dute zapatuan, Azkoitia-Azpeitia Raka Maraton Kirol Elkarteak antolatuta. 160 lagun inguru daude izena emanda momentuz hamar kilometroko proban parte hartzeko; izena emateko epea zabalik dute lasterketaren egunera arte.\nIazko edizioan, parte hartzaileak irteeran.\nLasterketa 16:30ean hasiko da datorren zapatuan, eta irteera eta helmuga Azkoitiko plazan izango ditu probak. 350 korrikalarik eman dezakete izena; zapatura bitartean online bidez eman beharko da izena hamar euroren truke, eta egunean bertan izen emate mahaian eman beharko da izena, hamabost euro ordainduta.\nIzena emandakoen artean dira iazko bi irabazleak. Aurten ere helmugara iristen diren lehen hiru gizonezkoek eta emakumezkoek jasoko dituzte sariak; zozketak ere egingo dituzte parte hartzaile guztien artean. Halaber, parte hartzaileek herri lasterketako poltsa jasoko dute, eta antolatzaileen arabera “poltsa ona” izango da.\nProbarako izen emate epea zabalik da, eta bi modutara egin daiteke: Zubiaurre Elkargunean edo herrikrosa.eus webgunean. Bihar arte, azaroaren 22ra arteko epea izango dute aurrez izena eman nahi duten korrikalariek, eta horiek hamar euro ordaindu beharko dute. Lasterketaren egunean bertan ere izango da inskribatzeko aukera, baina egun horretan, hamabost eurotan izango da izen ematea. Proba hasi baino ordu erdi lehenago itxiko dute horretarako epea, eta beraz, korrikalariek 14:30etik 16:00etara bitartean eman ahal izango dute izena azaroaren 23an.\nDortsalak jasotzeko ere 14:30ean irekiko dute mahaia. Proban parte hartzeko 16 urte izan behar dira gutxienez, 2019ko azaroaren 24an baino lehen beteak. Antolatzaileek eskatu dute aurrez izena emandakoek probaren bezperan parte-hartzaileen zerrendan beren izena jasota al dagoen ziurtatzeko.


Erakutsiz 144 nongo 252 Jabetzak - PAG 12/21\npisu - Elche (Sector Quinto) , Eraikitako azalera 115m2, 3 Gelak, 2 bainugelak, Igogailua, Kanpoko guztia.\npisu - Elche (Altabix) , Eraikitako azalera 110m2, 3 Gelak, 2 bainugelak, Igogailua.\n123.700 € - 3 %\npisu - Elche (Corazon de Jesus) , Eraikitako azalera 120m2, 3 Gelak, 1 bainugelak, Igogailua.\n121.200 € - 707 €/hilabetea\nMerkataritza-lokala - Torrellano (Pueblo) , Eraikitako azalera 202m2, 1 Habitacion , Itsasora distantzia 15 Km..\npisu - Elche pedanias (xLas bayas) , Eraikitako azalera 96m2, 80m2, 3 Gelak, 2 bainugelak, Igogailua.\nLursaila - Valverde , Eraikitako azalera 300m2, 1000m2.\nOrubea - Elche (Plaza Crevillente) , Eraikitako azalera 310m2, 9 Gelak, 3 bainugelak, Itsasora distantzia 16 Km..\netxea - Elche (Plaza Crevillente) , Eraikitako azalera 310m2, 9 Gelak, 3 bainugelak, Itsasora distantzia 16 Km..\n125.000 € - 700 €/hilabetea\nMerkataritza-lokala - Elche (Toscar) , Eraikitako azalera 175m2, 2 Gelak, 1 bainugelak, Itsasora distantzia 18 Km..\npisu - Elche (Asilo - Pisos Azules) , Eraikitako azalera 107m2, 2 Gelak, 2 bainugelak, Urbanizazioa.\npisu - Elche (Sector Quinto) , Eraikitako azalera 95m2, 3 Gelak, 2 bainugelak, Igogailua.\npisu - Elche (Altabix) , Eraikitako azalera 96m2, 3 Gelak, 2 bainugelak, Igogailua.


Hidrogeno-loturak Horizonte berriak kimikan - Elhuyar Aldizkaria\nHasiera » Erreportajeak » Hidrogeno-loturak Horizonte berriak kimikan\nAbdezarrak Duhalek Marrakex-eko Unibertsitatean burutu zituen kimikazko ikasketak eta harez gero, munduko ikerketa-zentro ospetsuetan ihardun du ikerketan. Zentro horien artean Kaliforniako CALTECH entzutetsua dago. Egun Gaztela-Mantxako Unibertsitateko irakaslea da.\nAbdezarrak Duhalek Marrakex-eko Unibertsitatean burutu zituen kimikazko ikasketak eta harez gero, munduko ikerketa-zentro ospetsuetan ihardun du ikerketan. Egun Gaztela-Mantxako Unibertsitateko irakaslea da.\nHitzaldian zehar, Abdezarrak Duhal irakasleak hidrogeno-loturaren berezitasunak, garrantzia eta honen inguruko azken ikerketen emaitzak azpimarratu zituen. Hidrogeno-lotura biziaren oinarri moduan definitu zuen Linus Pauling-ek duela hirurogei bat urte. Izan ere, lotura-mota honek, non hidrogeno-atomo batek bi heteroatomoen artean zubia egiten baituen, prozesu biologiko askotan giltzarria da. Esaterako, ADNren helizean base nitrogenatuen hidrogeno-loturen bidez lotzen dira bi katea osagarriak.\nHidrogeno-loturen ezaugarri nagusietako bat malgutasuna da eta horren inguruan eginiko azkeneko ikerketek emaitza jakingarriak eman dituzte. Duhal irakasleak hiru ideia nagusien inguruan laburbildu zituen ikerketen emaitzak.\nBatetik, hidrogeno-zubiek ADNaren kateak lotzen dituztenez, hidrogeno-zubiak nola eratuta dauden, hau da, hidrogeno-atomoa zein heteroatomori eta nola dagoen lotuta oso inportatea da. Izan ere, baseak binaka lotzen direnean hidrogeno-zubi batzuk baino ez daude baimenduta eta horren ondorioz, adenina timinarekin soilik lotzen da eta zitosina guaninarekin. Alabaina, hidrogeno-loturaren malgutasuna medio, etengabeko dantzan ari dira loturaren konfigurazio espazial posible guztiak. ADNa errepikatzeko unean, loturaren konfigurazioa, kokaera espaziala, okerra baldin bada, ADNaren errepikapena okerra da base egokiak ez direlako lotzen (guanina adeninarekin lotzen da zitosinarekin lotu ordez, adibidez) eta, ondorioz, informazio genetiko okerra transmititzen zaio ADN molekula berriari, minbizi baten sorrera eragin dezakeena esaterako.\nBestetik, hidrogeno-loturaren une jakin bateko konfigurazioari buruzko informazioa zuzenean ADN molekula aztertuz lortzea oso zaila da. Beraz, informazio hori eskuratzeko zunda molekular egokiak lortuko balira, aurrerapauso izugarria izango litzateke prozesu biologikoen mekanismo molekularrak modu errazean aztertzeko. Zunda horien oinarria hidrogeno-zubien malgutasunaren ezaugarri bereziak, maiztasun jakin batzuetan argia zurgatzea eta argi hori espektrometriaz neurtu ahal izatea adibidez, izan daiteke.\nZiklodestrinen barnean kokatutako molekulaz osatutako hodi moduko egituren unitatea; adibidean, 2,2'-(hidroxifenil)-4-metiloxazola da ziklodestrinaren barneko molekula. Hidrogeno-loturaren konfigurazioak aginduko du zein maiztasunetan zurgatu edo igorriko duen argia. Maiztasuna, barnean dagoen molekularen eta ziklodestrinaren egituraren menpe dago.\nBigarrenik, hidrogeno-loturaren malgutasunaren ondorioz barne-hidrogenozko loturak dituzten molekula batzuk erabil daitezke prozesu biologikoetan ingurune konkretu batzuetan, botiken eragin puntuetan esaterako, zunda moduan kokagune horien konfigurazioa aztertzeko eta botiken kasuan adibidez, horien eraginkortasuna areagotu ahal izateko informazioa eskuratzeko. Ezaugarri horrek ere, molekula batzuk ontzi moduko egitura molekularren barruan, ziklodestrinetan adibidez, kokatzeko gaitasuna ematen die. Ontzi horiek halaber, elkarri lotuta hodi moduan antola daitezke eta barruan dagoen hidrogeno-lotura duten molekula horiek konfigurazio bereziak hartzeko gauza dira, argia zurgatu eta igorri dezaketelarik maiztasun konkretu batzuetan eta horrek balio lezake, hodi horretan zehar, argiaren bidez hodiaren mutur batetik bestera informazioa transmititzeko.\nAzkenik, hidrogeno-loturen azterketan erabiltzen diren teknikek, femtosegundoko laserrek alegia, erreakzio kimikoak ikusgai egin ditzakete erreakzioa garatzen ari den tarte osoan zehar, alegia, erreakzio kimikoaren urrats guztietan gertatzen ari dena jakin daiteke. Duela berrogeita hamar urte arte, erreakzio kimikoetan erreaktiboak eta produktuak baino ez ziren ikusten. Gero, bitartekari batzuk ere ikusteko era egon zen, baina teknika hauek trantsizio-egoerak ere ikusgai egiten dituzte eta erreakzio kimikoaren dinamika osoa agerian geldi daiteke.


Organ - Wikipedia, entziklopedia askea.\nBarthe, Betpouy, Castelnau-Magnoac eta Cizos\n24 (%60) 20 (%50)\nOrgan (frantsesez eta ofizialki: Organ) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 36 biztanle zituen.\n2007an Organ udalerrian erroldatutako biztanleak 36 ziren. Familiak 15 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 7 seme-alabarik gabeko familiak ziren eta 4 seme-alabak dituzten bikoteak ziren.\n2007an 17 etxebizitza zeuden, 16 familiaren etxebizitza nagusia ziren eta 1 hutsik zegoen. 15 etxeak ziren eta 1apartamentu bat zen. 16 etxebizitza nagusietatik 13 bere jabearen bizilekua ziren, 1 alokairuan okupaturik zegoen eta 2 doan lagata zeuden; 1ek bi gela zituen, 2 etxek hiru zituzten, 4 etxek lau zituzten eta 9 etxek bost zituzten. 10 etxek euren parking plaza propioa zuten azpian. 6 etxetan ibilgailu bat zegoen eta 7 etxetan bat baino gehiago zituzten.\nOrgan udalerriko biztanleria-piramidea 2009an .\n2007an lan egiteko adina zuten pertsonak 24 ziren, horien artean 17 aktiboak ziren eta 7 inaktiboak ziren. 17 pertsona aktiboak lanean(10 gizon eta 7 emakume) zeuden.. 7 pertsona inaktiboetatik 4 erretiraturik zeuden eta 3 "bestelako inaktibo" gisa sailkaturik zeuden.\n2000. urtean Organ udalerrian 6 nekazaritza-ustiategi zeuden.\nBarthe (1,2 km)\nCizos (1,6 km)\nBetpouy (1,8 km)\nHachan (2,4 km)\nCastelnau-Magnoac (2,8 km)\nCaubous (3,0 km)\nVieuzos (3,1 km)\nPuntous (3,5 km)\nMonléon-Magnoac (3,9 km)\nLarroque (3,9 km)\nAries-Espénan (4,0 km)\nMultimedia: Organ (Hautes-Pyrénées)\nISNI: 0000 0001 2314 9519\nBNF: 15270767v (data)\nOrriaren azken aldaketa: 18 urria 2021, 19:37.


MENDIKOLORE: TUC DE MULLERS / MOLIÈRES, 3.009 m Pleta de la Renclusa-tik.\nTUC DE MULLERS / MOLIÈRES, 3.009 m Pleta de la Renclusa-tik.\n2017-08-10 BESURTA. Goizeko 8retan hartu dugu 1. autobusa Llanos del Hospital-en. Hau da ikusten duguna, Tuca de la Renclusa eta Portillón eta Maladeta aldea elur berriarekin. Gaur, teorian, hobekuntza dago iragarrita. Ikusiko dugu...\nGaurko helburua, Mullères-era igotzea da. Egonda gaude, baina Vielha aldetik igota. Txitxibilaldikoek, duela urte batzuk, Vielha-tik igo eta Besurta-ra jetsi ziren. Beraz Forau de Aiguallut-eruntz goaz.\nEa bakarrik goaz ordu hauetan. Autobusean etorri diren gehienak Renclusa aldera joan dira.\nAtzera begira, Remuñe harana eta Tusse de Remuñe eskuinean. Iparraldetik hodeiak sartzen ari dira.\nAiguallut-era bidean, izen bereko Tuca daukagu parean.\nForau de Aiguallut. Hemen desagertzen dira Aneto glaziarreko urak, ondoren Artiga de Lin inguruan agertzeko eta gero Garona-ra dihoan Jouè ibaia sortzeko.\nMomentu batean Aneto eta Oliveras tontorrak agertu dira. Badirudi goian hobea dagoela.\nPlan de Aiguallut-eko bidegurutzea. Gu Coll de Toro-runtz.\nAiguallut-etik Escaleta haranera igo behar da eta dagoen irtengunea gainditzeko bide dotorea daukagu, baina kakaztua. Behi asko dabil paraje hauetan.\nPlan de Aiguallut behean uzten. Orain hutsik dago baina itzultzerakoan ez da izango berdina.\nCoronas-Medio-Astorg-Maldito mendilerroa eta Aneto-ko glaziarra gero eta murriztuagoa.\nEscaleta-ra heldu garenean, Forcanada mendi dotorea agertu zaigu aurrean. Baina hor hodeiak dira nagusi, eta gu norabide horretan goaz.\nPlan de Toro-n gaude. Toro edo Hòro lepoa ezkerrean geratzen da. Gu aurreruz, Forcanada-ren azpian dauden Escaleta-ko lakuetara.\nMarmota asko daude haran honetan. Gehienak berehala izkutatzen dira, baina lortu dugu baten bat "harrapatzea".\nBidegurutzea. Ezkerrean Hòro lepoa eta Artiga de Lin-era igarobidea. Gu aurrera, Forcanada da gure faroa.\nEscaleta-ko lehenbiziko lakuan. Aurrean Forcanada. Eskuin aldetik jarraitu behar dugu beste lakuetara heltzeko, eta behin azkenengo lakuan, eskuinera, ikusten den mendilerroaren azpitik.\n1. lakutik atzera begira, Hòro lepoa eta Tuca Blanca de Pomero.\nEscaleta-ko beste bi laku ere igaro ditugu eta goiko lakura igotzen ari gara. Behetik ematen du ez dela biderik egongo hemen, baina oso ondo dago mugarriz markatuta. Hodeiak gero eta ugariagoak.\nEscaleta sakan ederra eta Hòro lepoa, Tuca Blanca de Pomero, Pico de la Mina eta Salvaguardia atzean.\nGoiko lakuan gaude eta Forcanada orain erdi izkutatuta daukagu. Hemen goitik zetorren bikote batekin egin dugu topo, eta gailurrera ez direla heldu esan digute. Tarteka elurra hasten zela eta nahiko arriskutsu dagoela, baina beste hiru edo badoazela goruntz. Jarraituko dugu eta ikusiko dugu ea nola dihoan...\nLakutik gora harkaitz bloke artean sartuko gara.\nBlokeetatik nahiko eroso igotzen da, baina hodeiak gero eta gertuago eta ugariago ditugu.\nMomentu batean tontorra agertu da, baina urruti oraindik. Goian elurra ikusten da.\nMugarri lerro asko daude blokeetan. Inportantea da lerro egoki bat jarraitzea. Orain ikusiko dugu azkenengo aldiz mendia. Gero ondo nabigatzea izango da kontua. Laster, lehen aipatutako hirukotearekin egingo dugu topo. Beheruntz datoz, eta hauek ere ez dira heldu tontorrera. Izotza dagoela eta oso arriskutsua ikusi dutela eta nahiz eta gertu egon atzera egin dute.\nGuk jarraitu egin dugu, eta egia esan, baldintzak nahiko gogorrak dira. Ez da ikusten, harkaitzak izotz kapa batekin daude estalita, hotza,... Eskerrak mugarriei!\nTUC DE MULLERES (3009m). Guk ere izan ditugu zalantza batzuk, baina azkenean lortu dugu tontorrera heltzea.\nIkusmena, nulua. Eguraldiak okerrera egin du eta euria, elurra, denetarik daukagu.\nGoiko zati izoztua jeisteko lasaitasun eta kontzentrazio handia behar ditugu. Oinak non ipini ez labaintzeko eta kolpe txarren bat ez hartzeko.\nBaldintza gogorrak udan.\nIzotzetik atera ondoren, berriz ondo "nabigatzera" blokeetan, hodeiak gero eta trinkoagoak baitira eta euria ari du.\nEskuak berotzeko ahaleginetan.\nLerro eta irudiak blokeetan.\nIkusten dugu goiko lakua eta lortu dugu hodeietatik irtetea. Hemendik aurrera lasaiago jetsiko gara.\nMarmota lakutik gertu bloke artean. Hodeiak sartu dira berriz, baina orain argiagoa da bidea.\nIzkutaketan. Hemen berriz hasi da euria eta kamera motxilan sartu behar izan dugu.\nPlan de Toro-ren gainera heldu garenean hasi da apur bat altxatzen. Ondo datorkigu apur bat berotzeko eta arropak lehortzeko. Escaleta ibaiaren meandroak.\nMarmotak ere atera dira eguzkitara.\nCoronas eta Malditoak ere agertu dira.\nPlan de Aiguallut. Orain, nahiz eta eguraldia ez egon oso segurua, jende gehiago dabil. Zapatilletan eta sandalietan batzuk, toallekin babestuta beste batzuk,..., enfin, denetarik.\nAiguallut-era jeisteko igaro behar den zubian.\nEta sirimiriarekin heldu gara azkenean Besurta-ra. Denetarik izan dugu gaur. Badirudi ondorengo egunak izango direla hobeak mendian ibiltzeko, baina guri bukatu zaigu abuztu arraro honetako lehenengo oporraldia. Astebete barru izango da hurrengoa.\nEgilea: Mendikolore ordua: 11:10\nEtiketak: Pirinio zentral\nPirinio zentral (23)\nAsturias E.M. (14)\nPirinioa Frantzia (11)\nKantabria E.M. (6)\nLeón E.M. (3)\nCOSTABONA (2.465 m). eta ROCA COLOM (2.505 m). Gir...\nTUC DE MULLERS / MOLIÈRES, 3.009 m Pleta de la Ren...\nBALLIBIERNA, 3.059 m - TUCA DE LAS CULEBRAS, 3.053...\nPICO ANAYET 2574 mt\nESPOT-JOSEP MARIA BLANC ATERPEA, Estany Negre\nTUC DE RATERA 2863 mt. Espot-etik


COVID-19a dela eta, Irungo alardea bertan behera utzi behar izan dute\nIrunen alarde parekideari bizkarra eman ez dioten lehenengo aldia izan da aurtengoa. Ekitaldi nagusia bertan behera utzi behar izan dute koronabirusa dela eta, jende pilaketak ekiditeko. Hala ere, aurten ez dituzte ospakizunak alde batera utziko. Familia eta lagun artean ospatuko dute.\nUrtero lez, aurtengo ekainaren 28an ere kaleak hartuko ditu LGTB+ kolektiboak\n"Saretuz borrokak dirau" lelopean gauzatuko dute aurtengo egitaraua. Bizkaiko Ekainak 28ko koordinakundeak azpimarratu du bizirauteko, babesa bilatzeko, elkar aurkitzeko eta bakarrik ez daudela sentitzeko bat egin dutela hainbat kolektibok. Iganderako mobilizazioa deitu dute.\nZubietako erraustegiaren afera Konstituzio auzitegira iritsi da\nGuraSOS plataformak salatu duenez, Eusko Jaurlaritzak eta Gipuzkoako Foru Aldundiak eraman dute gaia Madrila. Helburua, plataformaren esanetan, baimen horren aurka errekurtsoa jartzeko aukera kentzea da.


Gisajo baten egunkaria (Ohar kritikoa)\nEgilea: KimetzAlonso Data: azaroak 06, 2020\nIzenburu: Gizajo baten egunkaria\nIdazlea: Jeff Kinney\nArgitalpen data: 2011ko azaroan\nGreg-ek 12 urte ditu eta institutoa hasiko du. Greg bere familiarekin bizi da, eta bere lagunik onena Rowley Jefferson da.\nBere institutuan madarikazio bat dago eta arraroa da inork ez diolako kasurik egiten, madarikazioa gazta zati batekin lotura dauka.\nIstorio hau Halloween egunean gertatzen da, lagunen kontuengatik Greg eta Rowley haserretuko dira, eta denbora bat pasatu ondoren Greg eta Rowley-ik borroka egingo dute eta mutil batzuek harrapatuko dituzte. Zer gertatuko da? Gazta zati madarikatua jatera behartuko diote?\nLiburu hau asko gustatu zait, dibertigarria eta entretenigarria delako eta ez delako zaila irakurtzeko. Liburu hau interesgarria da oso erreza irakurtzea delako eta gainera gertaerak\nbehin eta berriz gertatzen dira, hau da, denbora osoan gauzak gertatzen dira.


L/S | zebbrak\n14 azaroa, 2014 14 azaroa, 2014 ~ goiatzlabandibar\nBenetan dabil neska hori mutil horrekin?\nHorrela hasten dira txutxumutxu gehienak. Inoiz gutxitan iruditzen zaie kanpokoei neska bat mutil baten modukoa. Batzuetan, “zintzoegia” delako neska hori mutil horrentzat. Beste batzuetan, “gaiztoegia” delako neska hori mutil horrentzat. Kontua da, beredikto herrikoiarentzako, besteren bikotekideek beti izan ohi dutela hutsen bat.\nIspilu aurrean dagoen neska horren kasuan ere horrela izan da. Ese (S) ezagutu eta harekin ateratzen hasi zenean, denek bazuten Eseren inguruan zerbait esateko. Koadrilakoek esan zioten neska askorekin ibili zela bere aurretik, eta ez zela fidatzekoa. Amak esan zion ez sinesteko betirako maitasunean. Amonak esan zion ez izateko tuntuna, eta ez zezala itxaron ezkondu arte bekatutan hasteko. Lankideek esan zioten zurrumurruek ziotela drogatan sartua zebilela Ese.\nHainbeste iritzi entzun zituenez, Eseri galdetu zion, ea hari zer esan zioten koadrilakoek, etxekoek, lankideek. Eleri (L) buruz esan zioten moja itxura zuela lagunek; gustura estutzeko ipurmasailak eta iztarrak zeuzkala aitak eta aitonak; zozo xamarra zirudiela lankideek.\nNori sinetsi behar zion Elek? Egia zen Eseri buruz esan zioten guztia?\nEta Esek? Sinetsi behar zituen Eleri buruz esan zizkiotenak?\nZenbat aldiz pentsatu ote zuen hori ispiluaren aurrean jartzen zenean Elek. Halako moja itxura al zeukan bada? Zozo bat al zen?\nZorionez, ipurmasailak eta iztarrak ez ziren islatzen gorputz erdiko ispiluetan.\nSentsazio bat dut nire barruan\nKontua zen, esan zizkiotenen artean, bat eta erdiri egin ziola kasu Elek. Amonari osoa. Amari, erdia. Erabaki zuen izan zitekeela egia Ele eta Eseren artekoa ez zela betierekoa izango, noizbait bukatuko zela euren arteko maitasuna –edo maitasuna zela uste zuten hori-.\nMaitasuna eta desira nahasten zituenez Elek –ez zekien oso ongi maite zuelako desiratzen zuen Ese, edo desiratzen zuelako maite zuen; “bai, ziurrenik bigarrena hurbilago dago egiatik”, pentsatzen zuen ispilu aurrean jartzen zenean-, erabaki zuen gorputzaldiari egingo ziola kasu, eta desiratzen zuenean Eseren gorputza ukitzea ukituko zuela; laztantzea laztanduko zuela; miazkatzea miazkatuko zuela; barruan sentitzea barruan sentituko zuela; azpian izatea, azpian izango zuela; gainean izatea, gainean izango zuela.\nAmonak Eserekin larrua jotzeko esan zion, nahi bestetan, metafora bat erabiliz (ez itxaron ezkondu arte). Elek halaxe egin zuen.\nArraroa da, itsaso ekaiztsu bat bezala…\nEta egun batean, gorputz erdiko ispilu aurrean zegoela bere buruari begira –zuzen-zuzen moztu berri zuen flekillo horrekin ez zuen dagoeneko horren moja eta zozo itxurarik-, eskuak sabel gainean jarri zituen. Bularren gainean gero. Pentsatu zuen gehiegitxo ari zela atzeratzen hilekoa aldi hartan. Sumatzen zituela bularrak hilekoaren aurretik bezala, gogortuak, pisutsuak, minberak. Eta sabelaldea ere pisu, obulategiek bere barnean zabaldu nahiko balute bezala, egun batetik bestera bospasei kilo gehiago balitu bezala, denerako astun. Baina ez zen hilero sentitzen zuen sentsazio bera. Ezberdina zen. Arraroa.\nEz dakit zergatik, ez dakit zergatik…\nItsaso ekaiztsuaren sentsazioari erantzun bat bilatzen hasi zen Ele. Zer gertatzen zitzaion? Ultzera bat, aitak bezala? Minbizia, aitonak bezala? Edo… edo… edo… Elek berriz eskuak bularretara eraman zituen, sabelera gero. Ispiluko irudian ikusi zuen mugimendua, poliki, flekillo moztu berriaren azpitik. Edo… edo… edo zalantzati horiei ez zien segida eman nahi Elek, ez zuen esaldia bukatu nahi, baina edo horien atzean zalantza bat zegoen: edo, haurdun ote zegoen?\nHorrela izan beharko zuela suposatzen dut…\nBaietz zioen termometro malapartatuak. Eleren obulu bat eta Eseren espermatozoide bat elkartu egin zirela txortaldiren batean. Putza.\nLarrosa berri bat dut, bere onena dut\nArazo berri bat zuen Elek. Baina arazo batek izan dezakeen onena ere bai. Konpontzeko aukera.\nSuposatzen dut betidanik jakin izan dudala egin nezakeela\nEz zen lehenengoa izango abortatzen. Gutxitan hitz egiten zen gaiari buruz Eleren inguruan. Lagunartean, etxean, komunikabideetan. Tabua zen. Baina nahi adina belaunaldi atzera egin zezakeen. Beti egon ziren haurrik ernatu nahi izan ez zuten emakumeak. Eta, nola edo hala, haurrik ez izaten saiatu zirenak. Berak ere egin zezakeen. Baina beldurra sentitzen zuen. Bazekielako arriskuak zituela. Legez kanpoko zerbait egiten duenak, zigorra izan zezakeen. Zigorra izan zitekeen legediaren araberakoa. Baina zigor handiagoak bazeuden. Legez kanpokoa zenez abortatzea Ele haurdun gelditu zen momentu hartan, zigorrik handiena egoera osasuntsu batean abortatzeko aukerarik eza zen (bai, agian arrazoi zuten Eseren lankideek; Ele zozo xamarra zen gauza batzuetarako. Beldurra ematen zioten horrelako gauzek). Baina Elek bazekien egin zezakeela, legez eta osasuntsu. Baldintza bakarra behar zuen horretarako: DIRUA. Har zezakeen hegazkin bat Londonera. Eta itzul zitekeen Ele bakarrik izanez berriz; eta ez Ele gehi Esek ernaldutako obulu bat.\nEzin diot bazterrak nahasteari utzi\nGauetan, ohean etzaten zenean, ezin zuen loak hartu. Nola lortuko dut behar dudan dirua? Horrek kentzen zion loa. Bidaia. Hotela. Klinika. The Damneden kaseteak, behin Londoneraino joan eta gero (baina, tira, hori izango zen merkeena). Nola izan berriz Ele dirua lortzen ez bazuen?\nLarrosa sortu berri bat bezala\nMadril-London hegazkinean sartu zen. Hiru gauza poltsan zituen begiratzen zuen behin eta berriz. Hegazkineko txartela. Pasaportea. Klinikako helbidea. Stansteden lurreratu eta berriz begiratu zuen poltsa barruan. Han zeuden. Hegazkineko txartela. Pasaportea. Klinikako helbidea. Taxi-gidariari erakutsi zion helbidea. Askotan egin zuen hark aireportutik klinika hartarako bidaia. 90.000 emakume iristen ziren urtero Espainiako estatutik abortatzera. Ele bat gehiago baino ez zen. “Lasai, ez duzu beste munduko deus egingo”, esan nahi zion taxi-gidariak. Baina Elek ez zekien ingelesez kortesiazko hiruzpalau esaldi baino gehiago.\nEguzkia ikusi, eguzkia ikusi dizdiratzen\nEle ongi sentitu zen klinikara sartu zenean. Pasaportea utzi zuen sarreran. Hitzik ulertu ez arren, ulertarazi zioten nora joan behar zuen, non eseri, non itxoin, zer egin gero. “Lasai, zuk hartzen dituzun erabaki guztiak bezala, hau ere erabaki zuzena da” esan zion erizain batek. Ingelesez. Elek ez zekien ingelesez, baina ulertu zuen esan ziona.\nEz hurbildu gehiegi, bestela begiak erreko dizkizu\nEmakumeak besterik ez zeuden klinikako itxarongelan. Asko, kezkatu aurpegiz. Asko, bakarrik (bera bezala). Beste batzuk, amarekin. Edo ahizparen batekin. Asko, Eleren hizkuntza berean hizketan. Ulertzen zituen. Haien kezkak, haserreak, minak, beldurrak. Berak orduan ez zekien, baina urtean 90.000 emakume inguru joaten ziren Madril hiriburu zuen toki horretatik Londonera, bere arrazoi berarengatik (orandik hiru urte falta ziren 1983 hartan abortoa nolabait legeztatzeko Espainiako estatuan).\nEz ihes egin horrela\nSuposatzen zen triste atera behar zuela Elek klinikatik. Beldurtuta eta triste. Zerbait txarra egin duen norbait balitz bezala. Emakume gisa frakasatu duen persona bat balitz bezala. Emakume baten helburu gorena bete izan ez duen norbait balitz bezala. Umetokian hutsune metafisiko bat balu bezala. Mezu hori jaso zuen orduraino.\nNahi duzunean itzul zaitezke\nEta ez zen horrela. Ele pozik atera zen klinikatik. Indartuta. Osasuntsu sentitzen zen. The Damned taldearen bi binilo eskuetan zituela eseri zen taxian (1980ko The Black Album eta 1982ko Strawberries). Leihotik kanpora begira egin zuen bide guztia. Argiak. Koloreak. Jendea. Bizitza hutsa zen London. Nahi zuenean itzul zitekeela esaten zion hiriak. Itzuliko naiz noizbait, pentsatu zuen Elek.\nEz nuen uste inoiz hau niri gerta zekidakeenik\nAlegia, The Damneden biniloak Londonen in situ erostea, pentsatu zuen Elek.\nHain arraro sentitzen naiz, baina horrela behar zuen\nHaratagoko indar batek –baldin eta haratagoko indarrak esistitzen baziren- izarrak alineatu zituela zirudien Madril gaineko zeru kutsatuaren gainean, Ele Londondik bueltatzen zenerako. Etxera heldu orduko, Eseren deia jaso zuen –zer moduz Londonen? Primeran, The Damneden bi binilo erosi ditut!- kontatzeko The Damnedek kontzertua emango zuela non eta han bertan, Madrilen, eta nork eta berak, Esek, sarrerak hartu zituela. Elerentzako ere bai.\nInori ez. Letrak eta kantuak ezagutzen ez dituen kontzertu batera joatea. Horregatik, The Damneden kontzertuaren aurretik Londondik ekarritako bi binilo horiek sutu zituen Elek. Behin eta berriz entzun, behin eta berriz abestu.\nHobe dut abiatu edo beranduegi izango da\nEdo kontzertua bukatuko da bestela, pentsatu du Elek ispiluaren aurrean. Komunetik atera aurretik, ezpainak margotu ditu.\nThe Damned. New Rose (1976)\nEmakumea komunean, The Dammeden zain. Luna Rock-Olako ispiluan apaintzen, Madril 1983 © Marivi Ibarrola\n< Previous Larru jotze baten ondorengo galderak (eta erantzunak)\nNext > Begirik gabeko panpinak


Aiarako jaiak ate joka daude eta ostiralean abiatuko dituzte, igandean bukatzeko - Aiara - Aiaraldea.eus\nAiarako jaiak ate joka daude eta ostiralean abiatuko dituzte, igandean bukatzeko\nErredakzioa 2018-04-23 09:49\nAiarako San Prudentzio Jaiak ostiralean hasiko dira eta ospakizunez beteriko 3 egun egongo dira. Arespalditza izango da ekintzen toki nagusia, baina Luiaondon eta Kexaan ere, besteak beste, elkartuko dira jendea eta ekintzak.\nMusikak (DJ Ruba, Lisker, Sukar, Patxi eta Konpainia taldeek), dantzek (zumbak, euskal dantzek), kirolek (pilotak, bolak) eta gastronomiak protagonismo guztia izango dute ostiralean, larunbatean eta igandean.\nAurtengo jaietan, berriro ere, berdintasunaren aldeko diskurtsoa landuko dute eta eskuragarri izango dituzte zapiak eta eskumuturrekoak indarkeria matxistaren kontra. Horrez gain, Beldur Barik Gunea jarriko dute.\nBestalde, Fundación Alday izango da aurtengo pregoilaria; adinduen egoitza eta nagusien arretarako eguneko landa eremuko zentroa kudeatzen ditu elkarteak. Fundazioa, ofizialki, 1933an sortu zuten Francisco eta Luisa Alday Icabalceta anai-arrebek, baina 120 urte beteko ditu aurten. Madrilen bizi ziren eta herriko euren ondasunak jarri zituzten Aiarako behartsuen eskura.\nFundazioa, egun, osatzen dute Abiega eta Belaustegigoitiako familien ondoko banak eta herriko apaizak. 24 pertsonari ematen dio zerbitzua eta orain lanak egiten ari dira azpiegiturak hobetzeko.\nAiarako Udalak prestatuko du doako garraio publikoa, nahi duenak erabili dezan apirilaren 27an eta 28an, hau da, ostiral gauen eta larunbatean.\nBi ibilbide egingo ditu. Bata Arespalditzara joateko:\nArtziniega (20:30)-Lanteno (20:40)-Menagarai (20:45)-Ibaguen (20:55)-Arespalditza (21:00)\nLaudio (21:20)-Luiaondo (21:30)-Amurrio (21:40)-Murga (21:50)-Arespalditza (22:00)\nEta bestea itzultzeko:\nArespalditza (04:00)-Ibaguen (04:10)-Menagarai (04:20)-Lanteno (04:30)-Artziniega (04:40)\nArespalditza (05:00)-Murga (05:10)-Amurrio (05:20)-Luiaondo (05:30)-Laudio (05:40)\n18:00-20:00 // Bola-jokoa Luiaondoko bolatokian\nPregoilariaren agurra // Alday fundazioa\nPortada-lehiaketako irabazleari saria emateko ekitaldia\nTxupinazo ofiziala pregoilarien esku\n19:30 // Aiara Dantza Taldearen emanaldia\nHerriko txorizo-jana ( 0,50 €).\n20:00 // Fanfarrea Beti jai\n21:00-00:30 // Berbena Sukar taldearekin\n00:30 // Dj Ruba\nApirilak 28, larunbata:\n11:00 // Eskualdeko produktuen azoka\n11:30-13:00 // Bolo-jokoa Luiaondoko bolatokian\n12:00 // San Prudentzioren omenezko meza\n12:30 // Izalde abesbatzaren kontzertua\n13:00 // Haurren danborrada\n13:00 // Barraskilo jana\n16:00 // Duatloia Txikia / 16:45 Duatloi handia\n19:30 // Zumba sesion ( Izaskun Del Cerro)\n22:00 // Reverso taldearen kontzertua\n23:30 // Berbena Lisker taldearekin\nApirilaren 29, igandea:\n08:30 // Erakustxakurren Arabako IV. Irekia.\n10:30 // Jesús Isasiren Omenezko XXXVIII. Txirrindularitza Txapelketa (kadeteak)\n11:00-13:00 // Bolo-jokoa Kexaako bolatokian\nHaur-parke // 11:00-14:00 eta 16:30–19:30\n12:00 // Adineko pertsonen omenezko meza\n12:30 // Eskutxiko Ahotsak abesbatzaren kontzertua\n14:30 // Adineko Pertsonen XXVII. Eguna ospatzeko bazkaria eta dantzaldia, Iñaki Oteguiren eskutik\n14:30 // Herri-bazkaria. Nork bere bazkaria eramango du, eta udalak ardoa eta ura eskainiko ditu\n18:00-20:00 // Bolo-jokoa Kexaako bolatokian.\n18:30 17:00 // Pilota-jaialdia, Luiaondo frontoian\n19:00 // Erromeria Patxi eta Konpaniarekin.\n21:00 // Herriko odolki-jana (1 €).


Aukeratu Txertatu - Goiburukoa eta orri-oina - Orri-oina\nOrri-oinak ikusgai egongo dira dokumentua orrialde-diseinuan ikusten baduzu (gaitu Ikusi - Normala).\nKontrol-marka agertzen da orri-oinen orrialde-estiloaren aurrean.\nOrri-oina kentzeko, aukeratu Txertatu - Orri-oina, eta hautatu orri-oina duen orrialde-estiloa. Orri-oina orrialde-estilo hori duten orrialde guztietatik kenduko da.\nDokumentuan erabiltzen ari diren orrialde-estilo guztietan orri-oinak gehitzeko edo haietatik kentzeko, aukeratu Txertatu - Orri-oina - Denak.\nOrri-oinari formatua emateko, aukeratu Formatua - Orrialdea - Orri-oina.\nTitle is: Orri-oina


Zientziatik zientzi@ra? Baditugu dagoeneko irabazleak!!! - Beasaingo Udal Euskaltegia\nZientziatik zientzi@ra? lehiaketa amaituta, atzo egindako zozketan, Beatriz Sanchez (Udal Euskaltegiko ikaslea) eta Lourdes Martin (Euskaltegitik kanpoko parte hartzailea) suertatu dira irabazle. ZORIONAK!!! biei.\nGaur, Martxoak 8, goizeko 11:00etan sari ematea izango da Udal Euskaltegian. Hori aprobetxatuz, tarte atsegin bat hartuko dugu irabazle eta parte hartzaileekin egoteko, eta, aldi berean, Emakumearen Eguna ospatzeko. Gure artean, Parte hartzea, Berdintasuna, Migrazioa eta Hezkuntza Batzordeko buru den Zezilia Herrador izango dugu, euskaltegira sariak ematera hurbilduko baita.\nBestalde, esan behar dugu galderen erantzun zuzenak hauek direla:\n1. Galdera: Marie Curie\n2. Galdera: Karmele Llano\n3. Galdera: Esther Rebato\n4. Galdera: Josephine Cochrane\n5. Galdera: Izaro Perez Urzelai\n6. Galdera: Rita Levi-Montalcini\nParte hartzaile guztiak fin-fin ibili dira galderak erantzuterakoan eta gure eskerrik beroenak eman nahi dizkiegu denei parte hartzeagatik. Halaber, Beasaingo Udaleko Kultura eta Euskara saileko teknikariei, Bibliotekakoari eta Lemniskata zientzia elkarteko kide den Pako Elorzari ere eskertu nahi diegu lehiaketaren antolaketan emandako laguntza, eta, nola ez, Udal Euskaltegiko langile taldeak izandako inplikazioa, horiek gabe ezinezkoa izango baitzen hain xume baina hain konplexu den ekitaldi hori antolatu izana.


Bardoak hasi dira bertsotan Nafarroan | El Diario Vasco\nCulturasBardoak hasi dira bertsotan Nafarroan\nBardoak hasi dira bertsotan Nafarroan\nIbardin eta Sakana Zirt, elkarrekin aritzea tokatu zaien bi talde.\nLau saio egingo dira, Beran, Iruñean, Leitzan eta Barañainen, taldekako bertso egitasmoaren lehen asteburuan\nSábado, 3 febrero 2018, 11:04\nBart abiatu zen Beran Bardoak 2018, Nafarroako taldekako bertso egitasmoa. Amaitu, berriz, martxoaren 24an amaituko da. Berako Ibardin: Hiru ta lau dira zazpi eta Sakanako Sakana Zirt taldeak izan ziren aurrez aurre. Beste seiri tokatuko zaie horrela ibiltzea larunbatean eta igandean, lau saiorekin abiatu baita ekimena lehen asteburuan. Beran ez ezik, Iruñean, Leitzan eta Barañainen ere izango da saiorik.\nLarunbatean, hilak 3, Leitzako Atekabeltz Gaztetxean herriko Aldatzea komeni eta Iruñeko Topa bardo kopa! ariko dira bertsotan, 18:00etatik aurrera. Ordu eta egun berean, saioa izango da Iruñeko Zaldiko Maldiko Elkartean ere, bertako Mirristi Drimtin eta Larraun eta Araitz bailaretako (Larraun da Araitz) Bi dozena taldeen artean. Saioaren ostean merendua izango da bi kasuetan. Leitzako saioak 4 euroko sarrera izango du, eta Iruñekoak 8 eurokoa (haurren kasuan, 3 euro).\nBarañainen jokatuko da asteburuko azken saioa, igandean, 18:00etan. Akelamendi tabernan ariko dira herriko Barakinak eta Piriniotako Pirini Bardó, sarrera librearekin, borondatearen truk.\n16 talde eta 113 parte-hartzaile izango ditu 2018ko edizioak, eta horietatik 74 izango dira bertsolariak. Beteranoak gazteekin nahasiko dira, eta ibilbide luzekoak hasi berriekin aterako dira plazara. Osotara, 23 saio izango dira. Bertsozale Elkarteak dioenez, "kopuruek ongi erakusten dute Nafarroako bertso mugimenduaren osasuna. Are, bertsolaritzaren transmisioan jarritako arreta eta indarraren fruitu dira".\nUna reunión de las Spice Girls abre la puerta a la vuelta del grupo Gero Axular eta Easo Eskolania, 'Oholtzan' saioan


San Martin Agirre herri eskola, praktika onen eredu - - Goiena.eus\nSan Martin Agirre herri eskola, praktika onen eredu\nSan Martin Agirre Herri Eskola 2016-05-28 14:31\nDiziplinarteko proiektuen bitartez egiten dugun lanak EAEko hainbat ikastetxeren arreta bereganatu du, eta zenbait jardunalditan gure esperientzia partekatzeko aukera izan dugu\nKalitatezko euskal eskola publikoa indartze bidean, diziplinarteko proiektuetan oinarritzen da San Martin Agirre herri eskolaren metodología. Ikasleek egindako proiektuek ikastetxeko zein herriko mugak gainditu dituzte, eta EAEko ikastetxe eta hezkuntza agenteen arreta bereganatu dute. Izan ere, aurtengo ikasturtean, jardunaldi desberdinetan parte hartzeko gonbidapenak jaso ditugu, baita onartu ere. Hezkuntza arloko profesionalekin elkartu eta gure esperientziak partekatzeko aukera izan dugu.\nMaiatzaren 25ean “Ikaslea helburu, hezkuntzan pauso berriak” izeneko jardunaldietan parte hartu genuen Bilboko Euskalduna Jauregian. “Eskola antolaketa eta lidergoa: eragina ikastetxean, eragina ikasleengan” gaiari buruz hitz egiten aritu ziren ikastetxeko zuzendari Begoña Otsoa-Aizpurua, Aner Gauna eta Ainhoa Salillas ikasleak, Ana Larrañaga irakaslea eta Kristina Markina, gurasoen ordezkari gisa.\nParte hartu dugun gainontzeko bi jardunaldiek hizkuntza zuten ardatz. Maiatzaren 19an Getxolinguae Jardunaldietan egon ginen . Bertan, Hizkuntza Trataera Bateratuari buruz hitz egiteko aukera izan genuen; gure eskolan hizkuntza guztiak lantzeko estrategia eta prozesura berak erabiltzen ditugu, uste baitugu hizkuntza bakoitzean egindako ikaskuntzak besteen irakaskuntzan lagundu dezakeela. Eskolako hiru ordezkari joan ziren Getxora: LH 6. Mailak tutore Ana Larrañaga eta Bego Bernal, eta ikasketa-buru Miren Laborda.\nAzkenik, apirilaren 21ean, Donostian egin ziren Euskal Eskola Publikoaren IV. Jardunaldietan parte hartu genuen. Bertan ere, Hizkuntza Trataera Bateratua diziplinarteko proiektuetan nola txertatzen dugun azaldu zuten LH 6. Mailako bi irakaslek.


[JUDO] Cto Guipuzcoa Infatil vs Cto Euskadi Cadete | Judo Legazpi - Jiu Jitsu Zumarraga\n[JUDO] Cto Guipuzcoa Infatil vs Cto Euskadi Cadete\nPublicado el abril 11, 2016 por Judo Legazpi\tDeja un comentario\nAurreko asteburuan, hilak 10, Hernaniko kiroldegian, Infantilen Gipuzkuko txapelketa eta Euskadiko Kadete mailako txapelketa izan genuen. Lehenengoan Xabier Ugartek hartu zuen parte; Jon Aldabaldetreku-ren laguntzarekin eta Jon Odriozolaren gidaritzapean.\nGure gaztetxoak hiru borroka egin behar izan zituen. Lehgengo bi borrokak bikain gainditu zituen Ipponez irabaziz. Hirugarren borroka, txapelketako finalean, belaunean mina hartu zuen eta ezin izan zuen borroka amaitu; hortaz, gure txapeldunak ZILARREZKO domina jasoz, Euskadiko txapelketarako sailtzea lortu zuen.\nXabier, Aldabakin boratzen, Odriren gidaritzapean.\nBestalde, Euskadiko Kadete mailako txapelketan, Felipe Maderak eta Ruben Uedak parte hartu zuten, Maria Claveroren eta Asier Berasateguiren gidaritzapean. Felipek naiz eta bere lehen borroka galdu, repeskako beste bi borroketan Ipponez irabazi zituen, BRONTZEZKO domina lortuz. Ruben Uedak, lehengo borroka galdu bazuen ere, repeskara gogotxu iritsi zen. Esan beharra dago, Rubenen lehengo urtea dela kategoria honetan eta bere aurkarien maila oso altua. Oso gogor haritu zen eta borroka bikainak egin zituen arren, ezin izan zuen 7. postutik pasa.\nFelipe eta Rubem txapelketa hasi baino lehen.\nXabierrek, Felipek eta Rubenek borroka bikainak egin zituzten. Entrenatzaileok oso pozik gaude beraiekin.\nZorionak denoi eta segi gogor lanean!!


Kudeaketa-komisioak errenta aldakorreko funtsetan | Consumer\nKudeaketa-komisioak errenta aldakorreko funtsetan\nInbertsio funtsak sinatzen direnean, entitate kudeatzaileek jaso beharreko komisioei buruzko baldintzak itunduko dira. Komeni da produktu horiek kontratatzeko aholku erabilgarriak kontuan hartzea.\narabera: Asteartea, 2003ko abenduaren 23a\nBurtsako merkatuen egungo egoera suspertzen hasi da, eta horrek esan nahi du partikular asko hasi direla errenta aldakorreko posizioak hartzera. Hau da, burtsan inbertitzea. Merkatu honi buruzko ezagutza handirik ez duten partikularrek aukera dute beren aurrezkien zati bat bertan jartzeko, inbertsio-funtsen bidez. Kasu horretan, entitateetako kudeatzaile profesionalek hartuko dituzte erabakiak karteraren osaerari eta inbertitzailearen profilaren arabera jarraitu behar duten etorkizuneko estrategiari buruz.\nBatzuetan, erakunde kudeatzaileek kobratutako komisioak, ehuneko finko bateko komisioak, zalantzan jarri dira, funtsak lortutako emaitza edozein dela ere. Hau da, kudeaketa positiboa saritzen ez denean, entitateak beti kobratzen baitu lortutako lorpenetatik aparte.\nHorregatik, kudeatzaile asko, bezero berriak erakartzeko bitarteko gisa, funts jakin batzuetan inbertitzeko aukera eskaintzen ari dira, eta funtsak portaera positiboa badu bakarrik kobratzen dute kudeaketa-komisioa. Neurria interesgarria dirudien arren, kontuan izan behar ditugu produktu horiek kontratatzeko aholku erabilgarriak. Honela:\na) Ez begiratu bakarrik kudeaketa-komisioa kobratuko diguten ala ez. Lehenik eta behin, ikusi behar dugu funtsa inbertitzaile gisa dugun profilari egokitzen zaion, hau da, gure gain hartzeko prest gauden arriskuari.\nb) Komisioak kobratu ala ez jasotzen duten klausulak arretaz irakurri behar ditugu. Ez da nahikoa funtsak errendimendu positiboa izatea; gainera, indizeren bat jartzeko eskatu behar da, adibidez, IBEX 35.\nc) Aurrez zehaztutako helburuak lortzen direnean kobratuko den komisioaren zenbatekoa egiaztatu behar da. Proportziozkoa izan behar du eta, inola ere ez, legez ezarritako gehienekoak gainditu.\nd) Beti eskatu behar dugu sinatzen dugun kontratuaren kopia, non jasoko diren kobratuko diren komisioak eta, batez ere, aukeratutako funtsaren eredu-zorroa.\ne) Kontuan izan behar dugu, kudeaketa-batzordeaz gain, beste batzorde batzuk ere badaudela, hala nola, produktua bertan behera uztea. Jasota balego, ez sinatzea komeniko litzateke; bestela, neurri batean, produktu edo kudeatzaile horretan jarraituko genuke, dirua itzultzeko eskaerak ekar lezakeen penalizazioaren ondorioz.\nf) Arretaz irakurriko dugu kudeatzaileak aldian-aldian bidaltzen digun informazio-liburuxka. Bertan, funtsaren bilakaeraren berri emateaz gain, aplikatzen ari zaizkigun batzordeen berri ere ematen da.\nerrenta aldakor fondo-eu gestión-eu


Ludus VR enpresak industriara eraman du birtualizazioa - SPRI\n22 otsaila, 2018\nLudus VR enpresak industriara eraman du birtualizazioa\nEzkerretik eskuinera: Jon Iñaki Martínez eta Mikel Cearsolo, Ludus VR enpresako zuzendari nagusiak\nErrealitate birtuala, handitua eta mistoa aplikatzen ditu entrenamendu-lanetarako, mantenimendu prediktiborako eta produkzioa optimizatzeko\nErrealitate birtualak, handituak eta mistoak gero eta protagonismo handiagoa dute ingurune industrialetan. Adituek aurreikusten dute horrelako teknologiak garatzen dituzten enpresek hazkunde-zifra handiak izango dituztela. Munduko enpresa garrantzitsuenetako batzuk (esaterako, Google, Microsoft, Facebook –Oculus enpresaren bitartez-, Samsung edo HTC) dagoeneko hasiak dira bisore eta gailu haptikoak (ukimenaren bidez erabiltzen direnak) ekoizten, horrelako teknologien murgiltze-esperientziez gozatzeko.\n2016an Ludus VR euskal konpainiak joera horrekin bat egin zuen, eta orduan hasi zen ekoizten errealitate birtual, handitu eta mistoko produktuak, industriara eta larrialdietara espezifikoki bideratuak. Bere lehenengo garapenetako bat izan zen orgatila jasotzaileak erabiltzeko errealitate birtualeko simulagailu bat. Horri esker, langileek beren gaitasunak entrenatu ditzakete istripua izateko edo ibilgailua iraultzeko arriskurik gabe. Oso sinplea da, nahikoa baita errealitate birtualeko bisore bat jartzea, orgatilaren aginte mahai berbera duen kabina batean esertzea eta egoera desberdinak simulatzea. Hegazkinetako pilotu askok erabili izan dutenaren antzeko simulagailu bat da, baina gaur egun teknologia garatuago dago, eta kostuak askoz txikiagoak dira.\nEnpresaren azken proiektuak Fall Protection VR du izena eta altuera handiko erorketen simulagailu bat da, eraikuntza sektorean edo lantegi industrialetan erabiltzeko. “Osalanek finantzatutako ekimen bat da, zeinaren bidez langileek birtualki ikasten baitute zein protokolo aplikatu altueran lanean ari direnean. Asaken prestakuntza-zentroak eman digu horretarako ezagutza espezifikoa, eta gidari-lana egin digu, simulagailuetan jarraitu beharreko protokoloak azalduz eta segurtasun prozesu guztiak baliozkotuz” dio Jon Iñaki Martínezek, Ludus VR enpresako zuzendari nagusiak eta teknologia zuzendariak.\nBaina langileen prestakuntzaz eta entrenamenduaz harago, horrelako teknologiak dagoeneko hasi dira muturra sartzen beste esparru batzuetan, esaterako, denbora errealeko datuen bistaratzean edota makina desberdinen urruneko kontrolean. Jon Iñaki Martínezen arabera, “gero eta informazio- eta datu-sistema gehiago integratzen dira lantegietan; datu horiek bistaratzea izango da hurrengo urratsa. Oraindik ez dago argi errealitate birtualeko edo handituko teknologiak erabiliko ote diren horretarako. Uste dut biak bateragarriak direla, eta ahalegina egingo dela hardwarea (bisoreak edo betaurrekoak) bateratzeko, posible izan dadin datuak bi moduetan bistaratzea. Dagoeneko hainbat enpresa etorri zaizkigu denbora errealeko bistaratze sistemak eskatzera, eta badirudi hori dela joera nagusia”.\nKonpainia bizkaitarrak baditu errealitate birtuala, handitua eta mistoa konbinatzen dituzten beste proiektu batzuk Sidenor eta Gas Natural enpresentzat eta automozioaren sektoreko hainbat konpainiarentzat. Ludus VR-k 24 langile ditu, eta duela gutxi bulego komertzial bat ireki du Madrilen.\nBasque Industry 4.0 6 uztaila, 2020\nMetronic: “Puntako lan-metodologia berriak ezartzen ez baditugu, industria ahula izango dugu”\nEibarko konpainia hori kontrol eta neurketarako metrologia-ekipoen instalazioan espezializatuta...Leer más\nAusolanek elikagaiak 3Dn inprimatzen ditu, adinekoentzako produktu testurizatuak hobetzeko\nFaktore askok eragiten dute pertsonen elikaduran, zapore-aniztasunetik oroitzapenetara edo...Leer más\nBasque Industry 4.0 3 uztaila, 2020\nBIND 4.0 azeleragailuaren 5. deialdia mundu osoko startup berritzaileen bila dabiltzan nazioartean erreferentzia diren 57 enpresekin abiatu da\nBerrikuntza irekiko plataformak, bere 5. ediziorako, fabrikazio aurreratuko, elikadurako, energiako...Leer más\nBasque Industry 4.0 2 uztaila, 2020\nBIND 4.0 ekitaldiaren IV. edizioak berriro gainditu ditu espektatibak, krisia gorabehera\nSPRI Taldeko Ekintzailetzako zuzendari Aitor Urzelaik ostiral honetan aurkeztuko ditu...Leer más\nBasque Industry 4.0 30 ekaina, 2020\nZibersegurtasuneko enpresa eta startup kopuruak gora egin du Euskadin\nZibersegurtasunaren Euskal Zentroak (Basque Cybersecurity Centre-BCSC) egin eta argitaratutako...Leer más\nEusko Jaurlaritzak telelana autonomoetan eta ETEetan berehala ezartzeko eta aholkularitza emateko zerbitzua jarri du abian\nBIND 4.0 bizkortzaileak Industria 4.0-ko 50 proiektu baino gehiago aurkeztuko ditu bere lehen ekitaldi birtualean\nEuskal unibertsitateek Euskadiko adimen artifizialaren inguruko talentuari bultzada emango diote\nBIND 4.0 programak bosgarren edizioaren deialdia ireki du startupekin lan egiteko interesa duten trakzio-enpresa berrientzat


Berriak | 2015-04-30\n2014-2015 ikasturteko Eskolako Agenda 21en Foroaren batzarra Etxebarrin\nUdaltalde 21 Nerbioi-Ibaizabalek jakinarazten du Etxebarriko Eskolako Agenda 21aren Foroa ospatu dela gaur apirilaren 30, Udaletxeko bilera-aretoan. Saio horrekin, amaiera eman zaio 2014-2015 ikasturteko Eskolako Agenda 21en programari, Murruztu, Berrerabili eta Birziklatu gai nagusia izan duena.\nForoan Etxebarriko Alkateak, Loren Oliva eta Alkateordeak, Miguel Ángel Herrero, hartu dute parte, Etxebarri BHIko irakasle eta ikasleez osatutako 11 pertsonako ordezkaritza, irakasle arduraduna eta Eusko Jaurlaritzako Ingurugela-CEIDAren ordezkariarekin batera.\nSaioaren lehen zatian, ikastetxeak 2014-2015 ikasturtean “Murriztu, Berrerabili eta Birziklatu” gaiaren inguruan egindako lana azaldu dute, besteak beste; berrerabiltze tailerra kafe kapsulekin eta CDekin, konposta tailerra klasean eta xaboi tailerra olio birziklatuarekin.\nOndoren, ikasleen taldeko ordezkariek adostutako eskariak helarazi dizkio udalari, bai eta ikastetxeak hartu dituen konpromisoak ere.\nEskariak honakoak dira: eskolako eremuan iturri bat ezartzea, patioan birziklatzeko paperontzi bereziak ipintzea edo “Birziklatzeko eguna” sortzea, gaiarekin erlazioa duten jarduerak antolatuz.\nKonpromisoei dagokionez, hurrengoak dira aipagarrienak: paperaren erabilpena murriztea, 5. edukiontziaren erabilpena bermatzea konposta sortzeko eta energi kontsumoaren murriztea ekintza errazak eginez, hala nola, ordenagailuak eta argiak momentu aproposetan itzaliz.\nAlkateak eskariak jaso ditu eta eskerrak eman dizkio Etxebarri BHIko 2014-2015 ikasturtean Eskolako Agenda 21en barruan egindako lan guztiagatik. Saioa ixteko diploma batzuk banatu ditu proiektuan parte hartzea eskertzeko asmoz.\nUrteroko topaketa honen helburua da hezkuntza-komunitatearen parte-hartzea eta lankidetza indartzea tokiko garapen iraunkorrean udalerri mailan.


Lettre ministre madame bricq by Laurent Bordeau 590 views\nBloque 03 by Omar Calisaya Ramos 648 views\nPresentación AMITS by AMITS 1337 views\nPrysmian afumex duo by AMITS 912 views\nForum Institut EDS - ACFAS 2013 by Stéphane Roche 499 views\nadimenaren neurketa ikasgelan azaltzeko baliabidea dugu.\nIkasgelan besteei kontatzeko landu zuten aurkezpena.\n1. 1- ADIMENAREN NEURKETA Adimena neurtzearen ideia, Francis Galton XIX. Mendeko zientzialari britaniarrari otu zitzaion estreinako aldiz. Mckeen Cattell –ek “test mental” hitza plazaratu zuen subjektuak elkarren artean alderatzea asmo zuten froga batzuk izendatzeko.\n2. 2- ADIMENAREN NEURKETA Alfred Binet psikologo frantziarra adimenaren lehen neurketa sortu zuen. 1904ean haurren adimen-maila erabakiko zuen proba asmatu zuen: Binet-Simon-en Eskala. Lewis Termanek Binet- Simon-en Eskala eraberritu zuen eta Stanford-Binet-en proba izena ipini zion. Bertan adimen-konzienteaz hitz egiten da.\n3. 3-ADIMENAREN NEURKETA W. Stern psikologo alemanak “adin-mentala” kontzeptua formulatu zuen.\n4. 4-ADIMENAREN NEURKETA Estatu Batuetan adimen-testen erabilpena hasi zen. Arrazoi ideologiko nagusia arraza hobetzearena zen. Jokabidearen ezaugarriak heredatzen zirela pentsatzen zutenez, adimen testetan nota txarrak ateratzen zituztenei esterilizatu nahi zizkieten zientifiko batzuk. Etorkinei test hauek egin behar zuten, eta %84 atzeratuak zirela atera zen.\n5. 5-ADIMENAREN NEURKETA Adimen – testen lau irizpideak: • Aplikazioaren arabera: indibidualak edo kolektiboak. • Neurgaiaren arabera: adimen orokorrekoak edo gaitasun berezietarakoak. • Adinaren arabera: haurrentzat edo helduentzat. • Subjektuen ezaugarrien arabera: erabilpen orokorrekoak edo talde berezietarakoak. • Planteatzen duten iharduera-motaren arabera: idatziz edo beste eragiketa batzuen bidez egin beharrekoak.\n6. Adimen ezberdinak: 6-ADIMENAREN NEURKETA\n7. 7-ADIMENAREN NEURKETA Gaztañaga Beloki, Antton. Psikologia eta Soziologia. Gaiak argitaletxea Donostia 1996. - Garazi Beltran - Eva Prieto - Alba Alburquerque - Elisa Floristán


2. Arriskuak ezabatzea\nEbaluatu baino lehenago, ahalegindu behar da aurretik identifikatutako perilak ezabatzen edo arriskuak ahalik eta gehien murrizteko prebentzio-neurriak gauzatzen, izan ere arrisku horiek dira benetako helburuak. Ahaleginduko gara harago joaten eta peril berririk ez sortzen eta, orobat, nahigabeko ondorioei aurrea hartu eta haiek murrizten.\nEragile biologikoak nahita manipulatzen diren jardueretan\nTeknikoki posible bada, ez dira erabili behar manipulatu behar dituzten pertsonen segurtasunerako edo osasunerako arriskutsuak diren eragile biologikoak eta eragile horiek, enplegu-baldintzen eta gaur egun dakigunaren arabera, arriskutsuak ez diren edo arrisku txikiagoa duten beste batzuez ordezkatu behar dira.\nNolanahi ere, arriskua ahalik eta gehien murriztu behar da eustea helburu nagusi duten neurriekin (lan-teknikak, babes kolektiboko neurriak, norbera babesteko neurriak, instalazioaren diseinua eta eraikuntza).\nEragile biologikoak nahita manipulatzen ez diren jardueretan\nProzesua, ekipoak edo lan-metodoa ordezkatu edo aldatzeko aukera aztertu behar da, balizko esposizioa ezabatzeko.\nEsposizio-arriskua ahalik eta gehien murriztuko da, laneko jardunbide egokiak eta babes-neurri kolektibo zein banakakoak hartuz.\nInstalazioen eta ekipoen prebentziorako aldian aldiko mantentze-lanak


Saint-Loup (Loir-et-Cher) - Wikipedia, entziklopedia askea.\nPierre BARBE (2014-2020)\n47° 15′ 55″ N, 1° 50′ 22″ E / 47.2653°N,1.8394°E / 47.2653; 1.8394Koordenatuak: 47° 15′ 55″ N, 1° 50′ 22″ E / 47.2653°N,1.8394°E / 47.2653; 1.8394\nSaint-Loup (Loir-et-Cher) (Frantzia)\nSaint-Loup (Loir-et-Cher) (Loir-et-Cher)\nAnjouin, La Chapelle-Montmartin, Langon, Maray, Mennetou-sur-Cher eta Saint-Julien-sur-Cher\nSaint-Loup Frantziako udalerri bat da, Loir-et-Cher departamenduan dagoena, Centre eskualdean. 2013an 325 biztanle zituen.\n2007an Saint-Loup udalerrian erroldatutako biztanleak 325 ziren. Familiak 141 ziren, horien artean 41 pertsona bakarrekoak ziren (19 bakarrik bizi ziren gizonak eta 22 bakarrik bizi ziren emakumeak), 48 seme-alabarik gabeko familiak ziren, 37 seme-alabak dituzten bikoteak ziren eta 15 seme-alabak dituzten guraso-bakarreko familiak ziren.\n2007an 194 etxebizitza zeuden, 145 familiaren etxebizitza nagusia ziren, 31 bigarren erresidentzia ziren eta 18 hutsik zeuden. 189 etxeak ziren eta 5 apartamentuak ziren. 145 etxebizitza nagusietatik 97 bere jabearen bizilekua ziren, 47 alokairuan okupaturik zeuden eta 1 doan lagata zegoen; 2 etxek gela bat zuten, 14 etxek bi zituzten, 32 etxek hiru zituzten, 55 etxek lau zituzten eta 43 etxek bost zituzten. 124 etxek euren parking plaza propioa zuten azpian. 55 etxetan ibilgailu bat zegoen eta 73 etxetan bat baino gehiago zituzten.\n2007an lan egiteko adina zuten pertsonak 203 ziren, horien artean 158 aktiboak ziren eta 45 inaktiboak ziren. 158 pertsona aktiboetatik 139 lanean zeuden (71 gizon eta 68 emakume) eta 19 langabezian zeuden (9 gizon eta 10 emakume). 45 pertsona inaktiboetatik 25 erretiraturik zeuden, 7 ikasten zeuden eta 13 "bestelako inaktibo" gisa sailkaturik zeuden.\n2009an Saint-Loup udalerrian 151 unitate fiskal zeuden, 341,5 pertsonek osaturik. Pertsona bakoitzeko diru-sarrera fiskalaren mediana urteko 16.010 euro zen.\n2007an zeuden 11 komertzioetatik, 1 erauzte enpresa zen, 6 eraikuntza enpresak ziren, 2 ibilgailuen saltze eta konpontze enpresak ziren, 1 higiezinen enpresa zen eta 1 zerbitzu enpresa zen.\n2000. urtean Saint-Loup udalerrian 9 nekazaritza-ustiategi zeuden.\nMultimedia: Saint-Loup (Loir-et-Cher)\nBNF: 15259496c (data)\nOrriaren azken aldaketa: 6 urtarrila 2020, 23:16.


naiz: cartas - Euskarak merezi duen botoa\n2020 UZT. 09\nEuskararen egoerari buruz ari garelarik, letra larria baino ez dugu irakurtzen, ene ustez. Ez dakit, bada, protekzionismo gisa ez ote den izango hizkuntzaren egoera ezkutatzeko, edota gure burua zuritzeko, baina letra txikiari beldurra diogu. Izan ere, ez euskarak (Mendiak aukeran ingelera du nahiago), ez desfasatutako autodeterminazio eskubideak (Urkulluk argi eta garbi esan du), ez du gurean gero eta handiagoa den erdal gizartea erakartzen, eta hori oso ondo dakite, okerrik egon ezean, hauteskundeak irabazteko erdal gizarte batean bizi izatera kondenatuko gaituzten alderdiek. Autogobernuak, euskarak herri kontzientziak dakarte, eta hori komeni ez orain arte bezala jarraitzeko, ezer gutxi aldatzeko.